Poštovane kolegice i kolege, dobar dan vam želim. Srdačno vas pozdravljam. Prije nego što započnemo s raspravom o najavljenoj točci, želim vas obavijestiti o planu rada za današnji dan. Imat ćemo izjašnjavanje o amandmanima u 12 sati, a glasovanje o raspravljenim točkama ćemo imati u 12 sati i 15 minuta. Prelazimo na 1. točku dnevnog reda: - Konačni prijedlog Zakona o ovlasti Vlade Republike Hrvatske da uredbama uređuje pojedinačna pitanja iz djelokruga Hrvatskoga sabora, drugo čitanje, P.Z. br. 662; Predlagatelj je Vlada RH na temelju čl. 85. Ustava RH i čl. 172. u svezi s čl. 190. Poslovnika HS-a. Prigodom rasprave o ovoj točki dnevnog reda primjenjuju se odredbe Poslovnika koje se odnose na drugo čitanje zakona. Amandmani se mogu podnijeti do kraja rasprave. Raspravu su proveli Odbor za zakonodavstvo, Odbor za Ustav, Poslovnik i politički sustav. Molim predstavnika predlagatelja, državnog tajnika u Ministarstvu uprave, g. Darka Nekića da nam da dodatno obrazloženje konačnog prijedloga zakona. Izvolite.
Zahvaljujem g. potpredsjedniče. Pozdravljam sve uvažene zastupnice i zastupnike. Kao što je rečeno, pred vama je nacrt Konačnog prijedloga Zakona o ovlasti Vlade Republike Hrvatske da uredbama uređuje pojedinačna pitanja iz djelokruga Hrvatskoga sabora. Zakonom o ovlasti Vlade Republike Hrvatske da uredbama uređuje pojedinačna pitanja iz djelokruga Hrvatskoga sabora, Vlada je ovlaštena uredbama uređivati pitanja iz tog djelokruga, osim izmjena državnog proračuna i propisivanja poreza te onih pitanja, koja prema Ustavu RH može uređivati samo HS. Budući da ovlast delegirana važećim zakonom prestaje ustavnim rokom od godinu dana od dana njegovog stupanja na snagu, odnosno 10. prosinca 2019., ovim zakonom, Vladu se predlaže i nadalje ovlastiti da uredbama uređuje pojedina pitanja iz djelokruga HS-a uvažavajući primjenjiva ustavna ograničenja i dosadašnju zakonodavnu praksu. Također, predlaže se da uredbama na temelju zakonske ovlasti koje vrijede na dan stupanja na snagu ovoga zakona, ostaju na snazi najdulje do 30. studenoga 2020. g. Hvala lijepo.
Zahvaljujem poštovanom državnom tajniku. Želi li možda izvjestitelji odbora uzeti riječ? Ne, hvala lijepo. Otvaram raspravu. u ime Kluba zastupnika Hrvatskih suverenista i nezavisnih zastupnika poštovani kolega Hrvoje Zekanović, izvolite kolega.
Hvala. Poštovane kolegice i kolege. Prije nego što krenem sa raspravom o ovom zakonu, ja bih podsjetio sve da danas obilježavamo 2 godine od smrti generala Slobodana Praljka, 2 godine otkad nam je poslao najsnažniju poruku koju je ikad hrvatski narod dobio. Dakle, radi se o ovom čovjeku. I ja vas pozivam, s obzirom da HS ne drži do poruke i do njegovoga, do ovoga čovjeka, da oni koji žele, neka ustanu i daju minutu šutnje generalu Slobodanu Praljku. - Minuta šutnje - Neka mu je vječna slava. Evo, moram reći da mi je iznimno zadovoljstvo da su skoro svi koji su nazočni bili u sabornici ustali i dali poštovanje jednoj golemoj žrtvi i poruci koju je general Praljak uputio hrvatskom narodu. A što se tiče ovog zakona i on je prigodan. Govorimo o ovlastima HS-a. ja ću ovdje, neću govoriti konkretno o samoj temi jer zakon sam po sebi nije loš, ali govorit ću o tome da HS nažalost za hrvatski narod predstavlja sve manje. Dakle, da smo sve veći dio svog suvereniteta prebacili na EU parlament i na EU. I to je ono što je loše i to je ono što nije dobro za hrvatski narod. Prije par dana smo čuli da je g. Weber istaknuo 5 točaka, 5 ciljeva za EU parlament u sljedećem periodu, a radi se o tome da on kaže jedino europski parlamentarci imaju izborni legitimitet i EU komisija i EU vijeće gdje imamo predstavnike znači Vlada odnosno predstavnike država ravnopravno, jedna država jedan predstavnik će imati sve manju i manju ulogu. Zanima me što se to sprema Hrvatskoj. Kako će 11 ili 12 hrvatskih europarlamentaraca sutra moći funkcionirati, kolike će ovlasti moći imati nasuprot nekoliko stotina francuskih, njemačkih i talijanskih zastupnika u EU parlamentu. Mislim da je to jedna situacija koja je iznimno loša za hrvatski narod jer smo očigledno olako prepustili naš suverenitet jednoj drugoj tvorevini. Imali smo sličnu situaciju, reći ću i prije 30 godina kada suverenitet naše države Hrvatske nije bio u ovom Domu. Nego je bio, znate gdje? U Skupštini u Beogradu. Danas nažalost suverenitet i ovlasti HS-a o kojima raspravljamo su sve manje bitne, a sve više i više onih bitnih ključnih odluka donosi se u EU parlamentu. I još bih jednu stvar upozorio, ovdje se konstantno u Hrvatskoj, u medijima pokušava HS prikazati kao mjesto nerada, kao mjesto gdje ljudi ne dolaze na posao, kao mjesto korupcije, gdje znači, govori se o lijenčinama u Hrvatskom saboru i neradnicima. Međutim ja ovdje moram reći da upravo ne braneći niti jednog kolegu koji nije na svom poslu koji ne dolazi raditi, moram reći da je to jedna sustavna znači ne slučajna nego sustavna priča kojom se pokušava obezvrijediti ovaj dom, a ovaj dom naglasit ću i mnogo puta sam naglasio je najvažnije mjesto za hrvatsku politiku i za Hrvatsku državu. Stoga, ubuduće želim da se sve više odluka važnih za hrvatski narod donosi u ovom domu, a što manje u Bruxellesu.
Zahvaljujem. Prelazimo na slijedeću raspravu u ime kluba zastupnika imamo kolegu Vlaovića. Izvolite kolega Vlaović.
Hvala potpredsjedniče Hrvatskog sabora. Kolegice i kolege, uvaženi državni tajniče tražim stanku u ime Kluba HSS-a i Demokrata kako bi se konzultirali o ovoj točci dnevnog reda koja to područja možemo prepustiti Vladi RH da uredbama uređuje ta područja. Želim vas podsjetiti da je od jučer ponovo 600 radnika Đure Đakovića u štrajku, zbog neisplate plaća. Evo i danas su se okupili i ono što je znakovito da su im se pridružili i građani grada Slavonskog Broda, a i učitelji, profesori i nastavnici, koji traže i od grada Slavonskog Broda i od županije da se aktivnije uključe u rješavanje problema. Pa predlažem da se u ovlasti Vlade stavi uredba kojom bi se riješila pitanje grupacije Đuro Đaković jer vidimo da već godinama traje ta agonija, da je država jedan od suvlasnika znači ima elemenata da se uključi u rješavanje problema. Nije dovoljno samo deklarativno reći da pomoći ćemo, nije dovoljno smo deklarativno reći da radnici vi ste u pravu, uprava je loša, uprava je otišla i sad što dalje. Upravo iz tih razloga mislim da vi Vlada uredbom obzirom da ste odbili amandman HSS-a da se osigura u državnom proračunu 200 milijuna kuna za rješavanje ovog problema, da uredbom Vlade regulirate ovo područje da se osiguraju financijska sredstva za isplatu plaća, za isplatu božićnice radnicima, a isto tako da konačno prekinemo štrajk učitelja, profesora i nastavnika zbog djece i roditelja, zbog budućnosti Hrvatske. Mislim da ovih 6,11 koeficijent treba riješiti i da je dosta bahaćenja sa tim ja sam vam dao. Nije ništa dao, to su porezni obveznici uplatiti u državni proračun. Činjenica da su evo i EU 467 miliona eura isplatila svojim seljacima zbog krize u poljoprivredi, a mi smanjujemo proračun poljoprivrede. Jel treba i da se poljoprivredni proizvođači dignu [[Upadica: Zahvaljujem.]] s traktorima i dođu pred Zagreb zajedno sa radnicima Đure Đakovića. Hvala.
Zahvaljujem kolega Vlaoviću. Nema nitko više. Određujem stanku do 9 sati i 50 minuta. STANKA U 9,40 SATI. NATAVAK NAKON STANKE U 9,52 SATI Nastavljamo s radom plenarne sjednice. U ime Kluba zastupnika MOST-a nezavisnih lista poštovani kolega Miro Bulj. Izvolite kolega Bulj.
Hvala lijepo. Tajniče. Evo pred nama je ono što dolazi uvijek, a to je Prijedlog zakona o ovlastima Vlade kojima se uređuje pojedina pitanja u vezi djelovanja Hrvatskoga sabora. Bez obzira na ovaj prijedlog zakona smatram da Hrvatski sabor mora biti centar odlučivanja i donošenja odluka, nažalost to je pretvoreno u kupovinu i žetončiće i danas imamo kaos u RH gdje je Sabor u biti ponižen, gdje bi Sabor trebao biti u biti centar moći odlučivanja i naravno da u tome kaosu kada prenosimo nešto na Vladu koja stvara svakodnevno kaos, koja ne rješava probleme. Ne možemo mi sada govoriti o Đuri Đakoviću da neko pere pilatovski ruke i da se ispred županije tamo, pratio sam to, da se peru o tome problemu ruke oni koji su na vlasti i u županiji i u državi, a to je HDZ. Prema tome, imamo brojne probleme koje Vlada ne ispunja ovdje, imali smo mi i donošenje odluke o ništetnosti kredita i štednokreditnih zadruga, međutim jednoglasno je ovdje donesen skoro konsenzusom, tj. konsenzusom svih nazočnih pa Vlada jednostavno ništa ne poduzima. I dalje naše građane te kriminalne skupine iz štednokreditnih zadruga koje su isterani iz Mađarske, isterani iz Austrije danas i dalje iseljavaju naše ljude tj. ovršuju ih oduzimaju im nekretnine. Bez obzira što je ovaj Sabor donio taj zakon i Vlada ne poduzima n išta, tribala bi nekakve govori se nekakve korekcije o tome zakonu. Ako je u interesu Vlade i ako smo mi kao Sabor donijeli zakon sa ciljom da zaštitimo te ljude od štednokreditnih zadruga od tih kamatara koje su zarobile u ovršnom tom postupku jednostavno je nemoguće da vrate osim kamata bilo šta, uvik glavnica ostaje ista, imovina im je cijela na otocima Rabu i brojnim drugim područjima naši građani su ostali bez svojih nekretnina, bez svega što su imali u životu, dok to ne mogu te austrijske štednokreditne zadruge raditi to u Austriji. I radili su protivno propisima koje ima RH, međutim Vlada ne poduzima ništa, što znači ono što je jednoglasno prihvatio Sabor, šta je prihvatio u biti konsenzusom bez ijednoga glasa protiv Vlade ništa ne poduzima. A što se tiče i upravljanja svim procesima, odlukama Vlada loše upravlja. Trenutno Vlada ne može riješiti problem u školama, obrazovanju, učenici nisu u školama, nastavnici su u štrajku većinom. Imamo jedan ogroman problem, imamo problem kao što sam rekao sada trenutno u Đuri Đakoviću i svi peru pilatovski ruke. Kaže ministar gospodarstva da će on doći u ponedjeljak ispred ljudi. Ali moramo ponoviti još jednom da je u županiji na vlasti HDZ, da je na vlasti i da ispred te županije peru pilatovski ruke i da je ministar gospodarstva opravo pilatovski ruke. I zašto bi ja kao saborski zastupnik bilo kakve ovlasti prepuštao, zašto bi uopće prekidali ovu sjednicu, zašto bi uopće išli na bilo kakav odmor, zašto bi ja dao vama bilo šta na upravljanje, zašto? Koji je razlog, koji je razlog da iselite i ovo još malo svojim odlukama ljudi šta ste iselili? Mi nemamo sada procjene, ministar ne može reći koliko će ove godine biti od uplata naših iseljenih Hrvata iz dvije trećine Hrvatske. Koliko će biti uplata na osnovu doznaka? Koliki će biti prihodi RH od iseljenoga naroda iz dvije trećine Hrvatske? Zašto bi ovaj Sabor dao bilo kome bez obzira što je ovo do sada išlo jednostavno bile su stanke Sabora, zašto bi mi propuštali u ovoj kriznoj situaciji ovoj Vladi da upravlja s ovim procesima koje je dovela u kaotičnu situaciju? Kaotičnu situaciju gdje helikopteri vojni švercaju oružje, gdje se događaju stvari katastrofalne koji se ne smidu događati, ne smi se bacati u blato hrvatski vojnik. Hrvatski vojnik se mora štitit, gdje znači predsjednika Republike i Vijeće za nacionalnu sigurnost ne funkcionira, gdje sigurnosne službe ne funkcioniraju, gdje je sustav okupiran egom jednoga čovjeka koji upravlja ovom Vladom i šutnjom većine ovdje i šutnjom. Znači u jednome kaosu Sabor koji je trebao biti glavno tijelo, međutim da mi ne bi samo napadali većinu, mi smo imali i izbor u EU sada kada smo izabrali komisiju vidjeli smo da i HDZ i SDP jednoglasno podržavaju Europsku komisiju i to je vaše nad tijelo i jednima i drugima. Vi njih morate slušati. I to je taj vječiti zajednički interes u upravljanju u strukturama u upravljanju i to je bitno premijeru. Jel premijeru ako spomenete bilo što protiv EU, bilo što, kritički da rečete da je hrvatski narod da mi imamo obavezu prema hrvatskom narodu, hrvatskom teritoriju proglasiti isključivi gospodarski pojas on neće jer se mora dodvoriti Europskoj komisiji.
Poštovani kolega Bulj, ja vas lijepo molim točka dnevnog reda je Konačni prijedlog Zakona o ovlastima Vlade RH.
Ja govorim točno da ne želim kao saborski zastupnik dati ovlasti Vladi, ne želim da me prekida sjednica do …/Govornici govore u isto vrijeme./… o temi govorim da [[Upadica Brkić: Koja je predmet ove rasprave.]] /Govornici govore u isto vrijeme./… Da ja moram dati kao saborski zastupnik ovlasti na Vladu o uredbama, a ja ne želim to dati. To je moje pravo kao saborskog zastupnika jel ste zajedno gospodine potpredsjedniče vi zajedno i HDZ i SDP izabrali Europsku komisiju i to bez grižnje savjesti, bez trzaja okom, zajedno ste izabrali a u toj stranci koja je sada izabrana Europska pučka stranka, znate tko je, znate vi tko je u toj stranci, e vidite baš Tajani zbog čega ne smijete proglasiti isključivi gospodarski pojas. Ja toj Vladi ne želim dati, a da ne govorimo o četniku Vučiću koji je u vašoj obitelji, ja ne želim dati, ja baš raspravljam o temi, tema je znači da mi damo da Vlada, da sabor prepusti Vladi da donosi uredbom ovlasti što ima Hrvatski sabor, da mi njizi ovlastimo, ja ne želim, ja ne želim, ja ne želim da dalje Vlada iseljava Hrvatsku, ja ne želim, ja želim da mi se kaže koliko je Hrvata iseljeno i koliko će sredstava iz vanka iz inozemstva naših mladi ljudi uplaćivati svojim obiteljima. 5% je bilo prošle godine BDP-a, 74% više nego prethodnu godinu, to sam govorio uvaženi potpredsjedniče cijelo vrijeme. Premijeru na proračunu on je reka da su to moje klapnje, da ja govorim klapnje, 5% BDP-a. Više nego Irska kad je bila u najvećoj krizi, kad je bilo najveće iseljavanje, više nego ijedna država u Europi. Zašto bi ja dao te ovlasti ovaj Hrvatski sabor, zašto? A to što ste zajedno izabrali Vladu tj. što ste Europsku komisiju ili europsku vladu EU i što ćete predsjedat ove godine to je meni najmanje značajno. Jer da znači nešto to predsjedanje EU onda bi predsjednik Jandroković, predsjednik sabora znao odgovoriti na upit tko je prošle godine predsjedao, međutim njega to apsolutno nije briga niti je to interesantno. Ja oću reći da ova Vlada i ovaj premijer bilo što što kritički kažete prema Europskoj komisiji, da se nakostriši ko mačić na pile, a kad se radi o problemima Đure Đakovića, o problemima profesora učitelja, o problemima zdravstvenih usluga, o problemima isključivog gospodarskog pojasa, o problemima što će od 2020. godine stranci, strane pravne i fizičke moći, osobe moći kupiti poljoprivredno zemljište, kad to spomenete e to onda to je manje bitno to tako mi smo ipak, da mi smo unutar Europe, ali imamo pravo mi kao saborski zastupnici o ovome govoriti. I ja govorim o uredbi, da me ne bi krivo potpredsjednik shvatio, ja govorim o uredbi i ja kao saborski zastupnik tražim da se nastavi raditi i da mi donosimo kao sabor ove odluke. I to je moje legitimno pravo, ja nisam odstupio od teme. I nje problem moj, moj problem kao saborskog zastupnika, ali ja moram ukazati da je i SDP i HDZ zajedno su izabrali Europsku komisiju, na čelu koje je euro pučanka. U toj stranki je Tajani zbog kog Hrvatska vlada ne smije zaštiti naš teritorij isključivi gospodarski pojas, nema hrabrosti i nije prva liga oni šta su došli sa Plenkovićem ovde mu davati potporu, nisu prva liga, nisu prva liga, liga prvaka. Liga prvaka je ovi koji uplaćuju njemu 5%, a nemaju pravo niti glasa koje je iselio, nije ni omogućio ni elektronsko, ni dopisno glasanje, koji plaćaju ove njegove štete gdje se on hvali da je gospodarski rast. I ja mu ne želim dati ovlasti, moja Dalmacija je iseljena, Dalmatinska zagora je iseljena, napravili su faraone, ova Vlada je napravila faraone od župana. Ovisnike je napravila gradonačelnike i načelnike, napravila je poslušnike od čelnika lokalnih samouprava jer ako nisu dobri sa županima neće dobiti kune. Ja takvom premijeru i takvoj Vladi ne želim dati kao saborski zastupnik ovlasti da mogu u djelokrugu sabora bilo kakvu odluku donit, ja ne želim. I to je moje legitimno pravo da govorim o tome, to je moje legitimno pravo. Ova Vlada ne zaslužuje tu potporu, ja to mogu kazat i u ime Kluba MOST-a, jer govorim u ime MOST-a, ova Vlada ne zaslužuje da uredbama donosi odluke iz djelokruga Hrvatskoga sabora. Jer dosta je bahatosti i podcjenjivanja doma u kojem je tribalo biti, iznad kojega je tribao biti samo Bog, gdje bi mi tribali iznositi svoj stajalište, gdje bi morali debatirati, gdje ste vi Hrvatskom saboru, uz pomoć Vladimira Šeksa i Andreja Plenkovića i ostalih oduzeli prava govora saborskim zastupnicima tj. umanjili prava govora izmjenama Poslovnika. Tako da, dokle …/nerazumljivo/… nemamo pravo replika, bilo šta da se javimo jel nemamo druge mogućnosti dobijamo opomene, izbaciva nas se. Saborskom zastupniku u ovome domu je oduzeto ono osnovno pravo, a to je pravo da on je centar moći odlučivanja i da je Vlada odgovorna Hrvatskom saboru, a ne da predsjednik sabora sve i poslovnički podredi premijeru. Premijer je onaj koji izvršava ono što mi imamo ovdje da kažemo. I nama bi u Hrvatskom saboru trebalo biti interes, bilo oporba, bilo vlast da vlada bude uspješna, a da smo mi oni pokretač koji kontrolira i gura, ali ja u ovu Vladu, ponavljam još jednom nemam povjerenje kao saborski zastupnik niti Klub MOST-a nezavisnih lista jer se problemi ne rješavaju u interesu hrvatskoga naroda, nego se radi poslušnički u interesu Bruxellesa i briselskih hodnika. I na tom smo dokazali da jednostavno partitokracija je na djelu, ona je vidljiva u izboru Europske komisije gdje je zajednički HDZ i SDP izabrali su znači Europsku komisiju. Ova Vlada nema snage riješiti osnovne probleme, predlagali smo brojne zakone. Mi imamo problem glifosata, ja sam, naša ministrica kaže da to nije problem, Austrija zabranila evo u EU, taj herbicid koji je otrovan, gdje upozorava Svjetska zdravstvena organizacija, ali povezano …/nerazumljivo/… s tim multinacionalnim kompanija i EU i lobiranja njihovoga nije u interesu hrvatskoga čovjeka, nego ova Vlada radi u interesu isključivo i samo EU. Mi kao dom moramo isključivo brigati se o interesima hrvatskoga naroda i Hrvatske države. Ova Vlada je ispraznila, vlade u kontinuitetu, a ova pogotovo je ispraznila 2/3 Hrvatske, a država nije ako nema naroda, nije dovoljan samo teritorij. I smatram, evo još jednom uvaženi potpredsjedniče da nisam povrijedio Poslovnik, govorio sam stav Kluba MOST-a, da ova Vlada ne zaslužuje da donosi uredbe u djelokrugu Hrvatskoga sabora, jer jednostavno ova Vlada ne drži do digniteta Hrvatskoga sabora, a ona bi trebala biti, ona je izabrana iz Hrvatskoga sabora, ja mislim da je Hrvatski sabor ponižen, degradiran jedino petkom u podne je ovdje pun kada se glasa, znači jednostavno funkcionira na principu žetončića i kupovine saborskih zastupnika i smatram joj jednom i još jednom govorim javno da Hrvatski sabor triba nastaviti u kontinuitetu bez obzira na ove ustavne obaveze o stanci, jel je toliko ozbiljna situacija u RH gdje se ne štiti interes hrvatskog čovjeka, gdje se ne poštivaju zakoni pa ni u slučaju gdje se može hrvatska vojska uputiti na granice i pomoći policiji da se zaštite i sigurnost naših građana jer sam vidio da su u graničnom području u strahu. Smatram da ovaj zakon nije dobar [[Upadica: Zahvaljujem.]] u ovome trenutku kad je ova Vlada. Hvala lijepo.
U ime Kluba zastupnika SDP-a poštovani kolega Arsen Bauk. Izvolite kolega Bauk.
Zahvaljujem gospodine potpredsjedniče. Da sam se javio prije kolege Bulja govorio bih nešto kraće, ali moram se malo osvrnuti i na ovo što je on rekao. Prvo, što se, slažem se s njime da ova Vlada ne zaslužuje da dobije ovlast da donosi uredbe u ovom dijelu kad sabor ne zasjeda ali ni ova država ne zaslužuje da bude blokirana dok je na snazi ova arhaična odredba ustava o stankama, pa će onda između, između te dvije dileme ćemo ipak podržati ovaj zakon iz dva razloga. Prvo je zato i mi kad smo bili vlada tražili smo od sabora povjerenje da donosimo uredbe dok sabor ne zasjeda, redovno bi ga dobili i nismo baš pretjerano puno koristili tu ovlast, ali smo ju koristili više nego što to radi ova Vlada. Tako da bi bilo vrlo od nas nekorektno da upotrijebim najblažu riječ da sada nešto pretjerano oko toga se protivimo. Uostalom čini mi se da je samo jedna uredba, jel tako, ova o toplinskoj energiji trenutno na snazi. I drugo, kad je bio ovaj zakon u prvom čitanju osobno sam predložio amandman, zaključak da se uredbom riješi ovo pitanje koje imamo za slijedeću točku dnevnog reda, a to je prijevoz djece ovoga trajektima. Tako da evo iz tih razloga ćemo podržati ovaj zakon. Drugo što se tiče izbora Europske komisije, vi ste zaboravili spomenuti još dvoje zastupnika koji su glasali za Europsku komisiju, to su gospodin Flego iz IDS-a, što je možda u ovom trenutku ne bi toliko naglasio, ali i gospođa Ruža Tomašić koja je inače iz stranke suverenisti. Vi vrlo često koristite riječ suverenisti tako da su, ne, ne vi niste suverenist ali vrlo često koristite suverenizam kao postavku u vašim, u vašim, dobro, eto. Dakle, što se toga tiče mislim da glasanje za Europsku komisiju prvenstveno pokazuje ne činjenicu da mi želimo da nam Bruxelles nešto nameće nego barem sa našeg aspekta da budemo ravnopravni u donošenju odluka u tom i takvom Bruxellesu jer ovoga nisam siguran da bi za Hrvatsku bilo bolje da je izvan granica EU. Inače što se toga tiče, ja mislim da je puno lošije za Hrvatsku ispala činjenica da ste vi MOST dva puta glasali za, da ste vi i HDZ dva puta glasali za HDZ-ovu vladu nego to što smo mi glasali zajedno sa njemačkim demokršćanima, austrijskom narodnom strankom i drugim demokratskim strankama koje su članice Europske pučke stranke, naravno imajući u vidi i ove neke, ne bi reko lige prvaka, nego kako mi to u slengu govorimo neke šampione koje su nam doveli u Zagreb. Ja ću sada se vratiti na temu gospodine potpredsjedniče, ali morao sam odgovoriti malo kolegi Bulju. Ovdje raspravljamo o zakonu kojima se govori o uredbama koje bi Vlada trebala donijeti temeljem prenesene ovlasti od Hrvatskog sabora, a ja bi još nešto rekao o uredbama koje bi Vlada trebala donijeti bez prenošenja ovlasti od strane Hrvatskog sabora ne donosi ih, a jedna od, jedan o najočitijih primjera toga je recimo uredba o nazivima radnih mjesta i koeficijentima složenosti poslova u javnim službama koja je u ovlasti Vlade, a koja se recimo tiče recimo koeficijenata javnih službenika koji rade u obrazovnom sustavu odnosno ovaj poznati koeficijenti za učitelje, koja evo već izaziva tolike prijepore da već 30 i nešto dana traje štrajk, a ovoga, a rezultat je između ostalog jedan sindikat je objavio rezultat izjašnjavanja od 88% protiv ponude Vlade. Tako da ja pozivam Vladu da donese ne uredbu koju će ovlastit sabor sada ovim zakonom nego uredbu koju već ima temeljem ovlasti sabora i zakona o plaćama u javnim službama i da konačno završi ovu priču sa štrajkom u prosvjeti. Dakle, prije nekoliko tjedana pozvao sam premijera da smanji svoj ego za 6% i poveća koeficijente. Vidim kako vrijeme odmiče da trebam povećati, sada mislim da bi trebao smanjiti svoj ego za 80% i povećat koeficijente za 6% uredbom koju bi Vlada donijela mimo ovlaštenja sabora, ovo moram ponavljati da mi ne kažete da nisam u temi, mimo ovlaštenja sabora za donošenje uredbi dok sabor ne zasjeda. Pa u tom smislu, sa željom da Vlada konačno donese uredbu za koju već sada ima ovlasti mi ćemo podržati da dobije nove ovlasti za donošenje uredbi pa neka joj se ta uredba onako nađe na dnevnom redu što prije da se djeca vrate u škole kada se već mi moramo silom Ustava maknuti iz ovih klupa na mjesec dana. Zahvaljujem.
Zahvaljujem. Prelazimo na sljedeću raspravu. U ime Kluba zastupnika HDZ-a poštovana kolegica Ljubica Maksimčuk. Izvolite.
Hvala potpredsjedniče Hrvatskoga sabora. Uvaženi državni tajniče, kolegice i kolege. Pred nama je Prijedlog zakona o ovlastima Vlade RH da uredbama uređuje pojedina pitanja iz djelokruga Hrvatskoga sabora. Ovlast Vlada da uredbama uređuje pojedina pitanja iz djelokruga Hrvatskoga sabora prema sada važećem zakonu kojim Vladi dana ta ovlast prestat će 10. prosinca ove godine. Ovim se predlaže da se Vladi nadalje kao i do sada dodijeli ovlast da uredbama uređuje pojedina pitanja tekuće gospodarske politike iz djelokruga Hrvatskoga sabora, a na temelju važećeg Zakona o ovlasti Vlade RH da uredbama uređuje pojedina pitanja iz djelokruga Hrvatskoga sabora. Ovlast Vlade RH da uređuje pitanje tekuće gospodarske politike ograničena je još jednom odredbom prema kojoj Vlada RH može koristiti ovu ovlast samo u vrijeme kada Hrvatski sabor ne zasjeda, iznimno ovlaštene Vlada RH da u razdoblju od dana raspuštanja ili isteka mandata Hrvatskoga sabora pa do dana prvog zasjedanja novoizabranog Hrvatskoga sabora uredbama uređuje pojedina pitanja iz djelokruga Hrvatskoga sabora osim onih pitanja koja prema Ustavu RH može uređivati samo Hrvatski sabor. Temelj za donošenje ovog zakona je ustavna odredba članka 88. Ustava koji predviđa da Vlada RH može temeljem ovlasti koja proizilazi iz Ustava koja se daje uredbom uređivati pojedina pitanja iz djelokruga Hrvatskoga sabora, a koja se ne odnose na financije odnosno državni proračun, na poreznu politiku kao ni na pitanja koja se odnose na ljudska prava, izborni sustav, ustrojstvo i djelokrug državnih institucija jedinica lokalne, područne (regionalne) samouprave. Zakon koristi tu ustavnu ovlast na restriktivan način dopuštajući Vladi da svojim uredbama regulira navedena pitanja samo u vrijeme kada Hrvatski sabor ne zasjeda ili kada je raspušten tj. kada mu je istekao mandat. Ponavljam, važeći zakon kojem je Vladi ta ovlast dodijeljena prestat će 10. prosinca ove godine. Stoga će klub HDZ-a podržati ovaj prijedlog zakona. Hvala.
Zahvaljujem. Prelazimo na sljedeću raspravu. U ime Kluba zastupnika HNS-a poštovani kolega Stjepan Čuraj. Izvolite kolega Čuraj.
Zahvaljujem poštovani potpredsjedniče. Poštovani predstavnici Ministarstva uprave. Vrlo kratko, čisto radi informiranja javnosti. Dakle ovo što ovdje radimo su ovlasti koje dajemo Vladi da u slučaju, ne u obvezi, ne obvezatno nego u slučaju da se ukaže potreba u razdoblju kada Sabor ne zasjeda, a to je ustavnom pauzom od 15. prosinca do 15. siječnja i od 15. srpnja do 15. rujna može uređivati pojedina pitanja iz djelokruga Hrvatskog sabora, osim onih izmjena onih odluka koje se tiču na izmjene i dopune državnog proračuna, propisivanja poreza te onih pitanja koja su prema Ustavu RH ovlaštena da može samo Sabor uređivati. Dakle, ta Vlada podnosi isto izvješće na onom što je napravljeno, to nije nešto što se možda ne dogodi nijedna uredba niti bilo kakva odluka, a možda da. Mi ne možemo ostaviti državu bez toga, to je nešto što je u praksi. Sada mi možemo pričati da li mi trebamo imati uopće ustavnu pauzu ili ne, to je drugi par rukavica. Također je ovdje u članku 2. navedeno da u slučaju izbora to isto vrijedi dok se ne konstituira novi saziv Sabora da bi država mogla apsolutno funkcionirati. Dakle, Ustavom je zabranjeno ovo što su neke kolege tražile da nešto Vlada donese uredbu pa neke novce isplaćuje, to ne smije. To se možda moglo tražiti amandmanom na rebalans proračuna za ovu godinu, ali koliko sam vidio nije bio takav isti podnesen, ne kažem da bi bio prihvaćen, ali ajde barem bi onda se adresiralo na dobro mjesto. A ne danas ovdje pričat o nečemu, koristiti neke možda prilike za neke političke teme, tako da mislim da je ovo izuzetno ajmo da kažemo nešto što je ustaljeno u praksi, ne samo kod nas, nešto što je normalno, što treba dok god je ovakav sustav da Sabor ne zasjeda. Ako se to ikada bude mijenjalo onda nećemo ga … I to je sva priča oko ovoga današnje zakona jer mislim da sve ostalo drugo su korištenja ove govornice i pozornice za određene političke teme koje nemaju veze s dnevnim redom i zato sam i htio ovdje to reći i objasniti javnosti točno o čemu mi ovdje raspravljamo, da je to nešto što je ustaljeno u našoj praksi već zakonodavnoj i da će to nešto što je potrebno. Sve dalje sigurno ima i drugih prilika da se adresira javnost za određene teme, a ovo će naravno klub HNS-a podržati jer smatramo da to omogućuje nesmetano funkcioniranje države. Zahvaljujem.
Zahvaljujem. Prelazimo na pojedinačne rasprave, poštovani kolega Miro Bulj. Izvolite.
Hvala lijepo. Evo ja ću samo pojedinačno još jednom ponoviti da ovo proizlazi i ovo se donosilo znači ovaj konačni prijedlog samo da javnost razumije, da narod razumi koji ovo prati ako neko prati, da je ovo gdje se djelatnosti Vlade RH uređuje pojedine ovlasti iz djelokruga Hrvatskog sabora, što znači da će Vlada donositi uredbama i u drugim aktima iz djelokruga Sabora. Međutim, kako ću ja vjerovati Vladi koja sama pod pokroviteljstvom Andreja Plenkovića gdje ministar Grlić Radman kao i njegovi prethodnici i Davor Ivo Stier i Pejčinović-Burić krše važeće odluke Vlade RH po kojem povjerenstvo za nadzor Srbije u pristupanju EU u praćenju poglavalja 23. i 24. ona sama je bila dužna Vlada tj. ministar sazivati četiri puta godišnje to povjerenstvo da se Srbija 23. i 24. poglavlje u pristupanju EU. Niti jedan sastanak nisu održali, niti jedan a otvaraju se i dalje poglavlja Republiki Srbiji, otvaraju se poglavlja čovjeku u državi na čelu koje je Vučić, koji je naravno koji želi biti pokajnik četnik, ali je četnik Šešelju i ta Vlada i ta Vlada ne poštiva svoje odluke, a mi kao najveće tijelo, zakonodavno tijelo, narodni dom, dom narodnih zastupnika HS bi tribali sad pripuštati ovlasti ovoj Vladi, ovoj Vladi prepustit, znači ta odluka je donesena o povjerenstvu 2016.g. i to povjerenstvo je dužno jednom godišnje izvijestiti predsjednika ili predsjednicu RH, ja sam postavio upit predsjednici RH koja je šutila o tome problemu naravno jel je se dogovorila sa Vučićem ovde kad mu je prostrla crveni tapet ovdje gore na Pantovčaku tom četniku, kojega se nije smilo pitati kad će otić u hrvatsku Glinu jel je svojatao Glinu u ratu, jel je huškao ljude, ta Vlada, pazite ta Vlada nije poslala izvješće predsjednici RH, bila je dužna, samo jedan sastanak je održan kad se je osnovalo to tijelo 2016.g. Evo Grlić Radman već je 5. mjesec ministar i rekao sam mu to i zašto bi ja vjerovao to Vladi, zašto bi mi kolege i kolegice vjerovali toj Vladi? Pa dokle god ne ispuni Srbija, evo u ovome slučaju, sve, sve što triba ispuniti, znači od naših nestalih do šteta logorašima i ratne štete, nema šta tu otvarat se poglavlja Vučiću, blokira se, pa šta smo mi morali proć sa našim Vladama da bi se dodvorili europskim činovnicima, pa morali su Sanader, Kolinda, predsjednica tada šta je bila ministrica, nazdravljati sa Carlom de Ponte i čekanje uhićenja generala Gotovine, nazdravljati, a mi Srbiji otvaramo, ej koji se ruga, četnik se ruga s nama, ruga, mi mu prostiremo crveni tapet, pa po, po vaše većine je na Bačkoj Palanci, dio većine je kada se slavi Oluja, zašto bi ja vjerovao toj Vladi i to je moje legitimno pravo da budem protiv ovog, to je moje legitimno pravo. Ja ću ovo ponavljati ovo uvijek jel moram ovo ponavljati, hrvatska Vlada, ministre vanjskih poslova, ni Stier, ni Pejčinović Burić, a bome ni ovaj aktualni pod pokroviteljstvom Andreja Plenkovića ne poštivaju odluku Vlade, ne poštivaju zakon. Što to znači, da su hrvatske žrtve srbijanske i crnogorske agresije opet postaju žrtve pod patronatom Andreja Plenkovića. Pa mi smo morali, sjetite se, nemamo snage proglasiti IGP, pa ovo tijelo triba se protiviti tome, pa niste glasali za IGP, punu primjenu IGP-a, kao zaštitili našega ribara, sad će nam se kupiti 700 000 hektara imamo neobrađenoga zemljišta [[Upadica: Poštovani kolega Bulj…]] [[Govornik se ne razumije]] ja govorim razloge zbog čega nećemo podržati … [[Govornik se ne razumije]]
…temeljem čl. 239. izričem vam opomenu jer se ne držite teme točke dnevnog reda, izvolite nastavite dalje.
Samo ako možete objasnit u čemu kršim temu? Ja govorim o uredbi o ovome prijedlogu zakona odluka gdje ćemo HS, gdje će Vlada preuzeti određene ovlasti HS, ja govorim sve argumente zbog čega neću podržati da ova Vlada, da ja dam ovoj Vladi potporu da im podržim ovaj zakon i to je moje legitimno pravo. Ne samo što je moje legitimno pravo i ne samo šta ste nam oduzeli i HDZ i SDP zajedno ste izazvali promjenu Poslovnika gdje ste smanjili pravo govora zastupnicima. Uvaženi predsjedavajući, vi bi morali štititi saborske zastupnike da iznose svoje mišljenje jel ja u ovome trenutku ništa ne vrijeđam, ja samo kažem da nemam povjerenja u ovu Vladu da joj dam ove ovlasti. Ako Vlada ne poštiva svoje odluke koje je donijela iz 2016.g. o osnivanju Povjerenstva o praćenju Srbije u pristupanju EU i 4 puta se je godišnje moralo sastajati, nije niti jednom, a predsjednik povjerenstva je ministar, niti Stier Davor, samo je jednom u Oreškovićevoj Vladi, poslije niti Davor Ivo Stier, niti nagrađena za to Pejčinović Burić jel je ona sad visoko u europskim tijelima, a niti Grlić Radman, niti jedan i bili su dužni uvaženi predsjedavajući predsjednici RH slati izvješće i zašto bi ja dao kao saborski zastupnik svoj, svoju potporu da takva Vlada uzme ovlasti HS, ja imamo pravo o ovome govoriti, meni je problem zašto hrvatska Vlada nije podržala, zašto nije podržala proglašenje IGP-a i zaštitila nacionalni interes? Meni je problem šta, šta HS nije raspravljao ako je mogao Bundestag, o Marakeškom kompaktu i Marakeškom sporazumu. Mi čak nismo raspravljali o Marakeškom kompaktu, a imamo sad problem gdje ilegalnim, gdje ilegalno ulazak migranata, ilegalni ulazak, poglavito u području pograničnom, evo ja sam bio u Vrgorcu kod čovjeku kojem je ukralo auto iz garaže, auto mu je uništeno i čovjek se boji za svoju imovinu i svoju sigurnost, ljudi se na tom području boje, boje se u mome, u Cetinskoj krajini, boje se sve do, u ciloj Zagori, u Gorskom Kotaru su ulazili ilegalno migranti, a mi nismo mogli raspravljati ovdje o Marakeškom kompaktu il sporazumu, nije nam dozvoljeno, naravno uz predsjednika odbora g. Kovača koji nije čak dao da se glasa o zaključku. Prema tome, ova Vlada ne može dobiti moju potporu, ja govorim sad pojedinačno, ne može dobiti moju potporu jer ne poštiva odluke Vlade, ne poštiva odluke Vlade i nije sve EU i Europska komisija, nije sve, stvarno kad vidim premijera kako srčano govori o EU, o Europskoj komisiji, ja bi volio da tako štiti nacionalne interese i da kaže ako Mađari su zabranili prodaju zemljišta stranim pravnim i fizičkim osobama, e neće ni Hrvati ako Hrvat ne može u Mađarskoj kupiti zemljište poljoprivredno, e onda zašto ne može biti obrnuto? Znači ako smo jednakopravni ja ne mogu dati Vladi koja se poziva isključivo na EU i kad kaže da je liga prvaka povijest, posjet Europučana po meni je liga prvaka svih onih koji su iseljeni iz Hrvatske za vrijeme ove Vlade i prije i koji uplaćuju u ovaj proračun, a njihova su ognjišta ostala prazna, njihovi su roditelji ostali sami na svom ognjištu, izumiru nam sela, izumiru. Ja ne mogu dati potporu ovoj Vladi jer nije donosila dobre odluke. Ja ne mogu dati Vladi potporu kada pitam premijera da 5% BDP-a dolazi nam iz uplata iz inozemstva od naših iseljenih, a on to demantira, on kaže da su to moje klapnje. Dok nije izašlo u medijima da je povećano u 2018. 84% doznaka iz inozemstva. Nema projekcije ove godine koliko je. To je umjetan gospodarski rast gdje 130 tisuća radnih dozvola je potpisano za strane radnike ove godine. Iselili smo naše ljude, to su pokazatelji o kojima trebamo govoriti. A to je za premijera klapnja. Za mene nije klapnja, iseljavanja Hrvata iz 2/3 Hrvatske. I ne samo iz Hrvatske. Nisu stali ni u zaštitu dobro Hrvata iz BiH jer i oni iseljavaju, tamo narod izumire, a tamo isto apsolutno vanjska politika je katastrofalna. Jedino što dio Vlade uredno posjećuje, dio Vlade Bačku Palanku kada je slavimo mi u Kninu najveću i najčasniju pobjedu hrvatske vojske. Kada se iđe dio većine na četnički dernek u Bačku Palanku zajedno sa Vučićem. Ja ovoj Vladi zbog svega što sam rekao, a ovo je dio ne mogu dati ovlasti da donosi ono što ima [[Upadica Brkić: Zahvaljujem.]] Hrvatski sabor, ja ovo neću podržati. Hvala.
Poštovani kolega Bulj. Prije nastavka, pozdravljam na galeriji učenice i učenike te profesorice i profesore srednje škole iz Delnica. Dobrodošli i ugodan boravak u HS-u. [[Pljesak.]] Imamo replike, poštovani kolega Davor Lončar. Izvolite. Dobro. Poštovani kolega Kirin, izvolite.
Poštovani potpredsjedniče, poštovani tajniče, uvaženi zastupniče. Što je pristupanje Srbije EU-i? Da li je to možda manje hrvatski, a više globalni interes? Ali, i Srbija bi po meni trebala korigirati svoju politiku prema Hrvatskoj i ne samo prema Hrvatskoj, nego i prema Kosovu i prema Bosni. Što vi mislite o tome? Di je greška Vlade?
Zahvaljujem. Izvolite kolega Bulj.
Hvala lijepo. Ja mislim da Vlada zbog toga i ne dajem, kolega Kirin, nadam se da nećete ni vi zbog toga dati podršku ovome prijedlogu, dati svoje ovlasti Vladi koja znači ne ispunjava obaveze koje je ona donijela odluke koje sama Vlada, a to je praćenje Srbije u pristupanju EU-i i naravno da ništa nije poduzela Vlada. Tu uz granicu se postrojavaju četničke postrojbe, Vučić tamo gdje je hrvatski vojnik oslobodio i pomogao da se u Bosni ne vodi na bihaćkoj enklavi veće zlo nego što je bilo u Srebrenici. Četničke postrojbe se postrojavaju tu kraj granice, Vučić je četnik. On glumi pokajnika, ali je on čisti četnik. On je pozivao ljude srpske nacionalnosti na granice Velike Srbije i tvrdio je da hrvatska Glina nikad neće biti, da je ona srpska. I taj čovjek dok ne ispuni sve te uvjete, dok Srbija ne ispuni ona 3 uvjeta koja sam rekao, ratna, najprije nestali, logoraši, njima odšteta i ratna šteta [[Upadica Brkić: Zahvaljujem.]] njih treba blokirati. Hrvatska ima to pravo.
Sljedeća replika, poštovani kolega Stjepan Čuraj. Izvolite.
Zahvaljujem poštovani potpredsjedniče. Poštovani kolega Bulj. Ja vas mogu razumjeti da ste izgubili povjerenje u ovu Vladu iako ste jednom već glasali za ovakav zakon i to upravo premijeru Andreju Plenkoviću, ali mogu razumjeti da sada nemate povjerenja više. To je legitimno, ono što nije po meni dobro i legitimno, da se stavljaju svoji politički ciljevi, stajališta, mišljenja, razmišljanja, kako god hoćete, sve što ste naveli ispred mogućih potreba hrvatske države i svega onoga što u tom periodu, kratkom periodu na koje se to odnosi vrijeme, bi se pokazalo kao prijeka potreba. Tu moramo ipak više razmišljati o državi, manje o svojim političkim stajalištima i to je zapravo bit ovog razloga. Ja poštujem vaše predomišljanje, drugačije političke razlaze, da jednom možete dati podršku, drugi put ne i to je legitimno, ali ovdje ipak se više radi o tome da zaštitimo interese ove države, a ne u biranju političkih strana i stajališta. Zahvaljujem.
Zahvaljujem. Odgovor, kolega Bulj, izvolite.
Pa ja vas u potpunosti razumijem. Vi ste, da prostite napravili i legitimno, ja sam bio dio većine, nisam glasao za proračun. ... [[Govornik se ne razumije.]] nisam glasao za proračun. Nisam glasao za proračun kad sam bio dio većine. To možete provjeriti i vidjeti je li i jedan drugi zastupnik od 90-e do danas napravio. Baš zbog ove 2/3 Hrvatske. I moje je legitimno pravo ovdje raspravljati bez obzira što ste i vi sudjelovali u smanjenju prava govora zastupnika izmjenama Poslovnika i što ste glasali za to. Moje je pravo kazati zašto neću glasati jer ova Vlada je iselila, ova Vlada je, onda sam rekao blažu varijantu je loša. Ne loša, ona je katastrofalna. Ponavljam, zašto premijer nije priznao i otvoreno rekao da je 5% BDP-a od ljudi iseljenih Hrvata na doznake? On je govorio da je to moja klapnja, dok nije izašlo u medijima da je povećano 74%. 74% je povećano naših ljudi koji je on ciljano iselio kao što je bilo 60-ih godina.
Zahvaljujem. Prelazimo na sljedeću raspravu. Poštovani kolega Gordan Maras. Izvolite.
Hvala lijepo. Mogu razumjeti g. Bulja u njegovoj diskusiji, ali moramo biti i odgovorni i ozbiljni. Znači činjenica je da 15.12. više Sabor neće zasjedati. Je li tako? I činjenica da nažalost do 15.1. također, neće zasjedati jer je to ustavna stanka i dok god to ne promijenimo, a ja se zalažem da to promijenimo jer nema nikakvog razloga da HS ima toliko duge stanke u trenucima kada država ima potrebe da se određeni problemi rješavaju, da to tako bude. Znači ja pozivam ovdje sve, vladajuću većinu i sve one koji mogu utjecati da ukinemo ustavne stanke g. Bulj. Znači kada bi to napravili onda uopće ne bi bilo potrebe za ovakvim zakonima i tu sa te strane ja vam moram reći da se ne slažem s vama da ovaj zakon ne treba podržati jer treba, država mora funkcionirati. Već i ovako u ovoj situaciji imamo krizu neviđenu. Znači nikada do sada ovakvu blokadu normalnih procesa u državi nismo imali zahvaljujući HDZ-u, zahvaljujući HDZ-u, pardon, od Domovinskog rata. Znači ovo je najveća kriza koju Hrvatska ima od Domovinskog rata prouzrokovana HDZ-ovim postupanjem, odnosno nepostupanjem i ne davanjem onoga šta naši djelatnici u obrazovnom sustavu zaslužuju, zaslužuju. I tome se ne vidi kraj, nažalost tome se ne vidi kraj. I sada ću reći još jednu stvar, Vlada ukoliko ne riješi to do 15.12. neće to moći ni riješiti. Dolaze božićni praznici, novogodišnji praznici, recite mi kolegice i kolege jel vama i malo neugodno zbog toga šta je država u blokadi. Evo gledam tu HDZ-ovce, da li tražite rješenje, g. Lončar, gđo. Lukačić, da li tražite rješenje? G. Bačiću da li tražite rješenja? Da li tražite rješenja? Nedopustivo je kolegice i kolege 35 dana od toga 14, 15 dana školske godine naša djeca sjede doma umjesto u školama. I zanimljivo je pitanje koje mi je postavio danas sin kada smo kretali prema ovdje jer sam rekao idemo u Sabor, kaže on meni a da li sabornici trebaju nadoknaditi dane koje štrajkaju. I onda se ja pitam, pa kako štrajkaju, pa ne štrajkaju u sabornici. I shvatim šta je dijete gledajući televiziju ovih dana shvatilo da ovdje nema 90% saborskih zastupnika da oni ne sjede ovdje i ne zastupaju hrvatske građane i da se dijete opravdano pita da li će saborski zastupnici nadoknaditi ovaj nerad koji su neki od njih, budimo iskreni, nisu svi takvi, izvršavaju obaveze, ali dobar dio njih ne izvršava. I to je možda jedna dobra lekcija koju će djeca i roditelji i bake i djedovi ovdje dobiti. Bespotrebno sjede doma 30 i nešto dana a oni koji bi trebali riješiti taj problem ne rješavaju, Vlada, HDZ, saborska većina i još ih nema u sabornici. Kolegice i kolege kakvu poruku šaljemo djeci, kakvu poruku šaljemo društvu, kakvu poruku šaljemo ljudima koji su jučer aklamacijom odbili i danas će to biti objavljeno aklamacijom odbili nevjerojatno bahatu ponudu koju im je uputila Vlada bez trunke razumijevanja za ono što oni traže. I još se usudi Vlada i premijer Plenković te ljude zvati iracionalnim. 90% naših učitelja, nastavnika, nastavnica, učiteljica, ne nastavnog osoblja HDZ i premijer zovu iracionalnim. Pa je li svjestan on što on opće govori?
Kolega Maras, kolega Maras.
Recite.
Ja bih vas lijepo molio vratite se na temu, odnosno točku dnevnog reda i ne pričajte o drugim temama. Imati ćete danas mogućnosti iznošenja stajališta o svim drugim temama. Izvolite.
Gospodine Brkić, je, sve OK, ali ovdje se radi o tome da Vlada 15.12. dobiva određene ovlasti uredbom i da ja se slažem kao i kolega Bauk da treba i dati ukoliko se to ne riješi do 15.12. ovim zakonom i dodatne ovlasti da se konačno to skine sa dnevnog reda. Znači to je jedan komplet jer ja vidim kud to ide. I ovim zakonom možemo pomoći možda da se taj problem riješi zbog toga govorim o toj situaciji. Znači to je jako povezano i nemoguće je u državi koja ne funkcionira 40 dana a daje se ovlast Vladi da rješava probleme nakon 15.12. nemoguće je ne spomenuti aktualnu situaciju i krizu koja se desila. I ono što mene sablažnjava je da stotinu tisuća, znači 90% ljudi, 90 tisuća ljudi je premijer nazvao iracionalnim. I još oni fićfirići koje gledam jučer po Direktu, koji dociraju kao što je ovaj kolega koji je također rekao ljudima da su skrenuli u iracionalnom smjeru na jednoj televizijskoj emisiji kao da ti ljudi ne shvaćaju gdje žive, kao da ne shvaćaju da je ljudima dosta nepravde. Znači jednom se pređe granica i jednom morate reći dosta i nećemo više to trpjeti. A riješiti se moglo jednostavno, ako se dalo svima 6,12, pa onda se moglo dati u koeficijent 6,11 učiteljima. Pa da se jave svi ostali nakon njih opet ne bi koštalo kao što je premijer sada dao 6,12 a ne bi trebao svima povećati. Tu postoji 4, 5 skupina kojima bi trebalo povećati da se ispravi nepravda ali ravnateljima uprava u ministarstvima koji se sada javljaju na natječaje koji će imati 13, 14 tisuća kuna njima ne treba povećati plaće, ne treba. Ima takvih desetke tisuća u sustavu kojima ne treba povećati plaće i koeficijente ali učiteljicama i učiteljima, tetama koje kuhaju, onima koji održavaju škole, njima treba povećati plaće, shvatite to g. Plenkoviću i lišite ovu naciju agonije. Ovo je nevjerojatno. Znači mi više ne znamo kako se postaviti na svakodnevnoj situaciji koja je normalna, odvesti dijete u školu. Ne možemo ga odvesti, hrvatski građani su blokirani zbog ludosti ću ja reći premijera Plenkovića i njegovog odbijanja da napravi ono što je logično i jasno mi je da ovdje u Saboru HDZ mi ne može replicirati niti reći nisi u pravu. Nijedan zastupnik HDZ-a nije dignuo pločicu, kolegice i kolege, i oni osjećaju da bi trebalo ispraviti nepravdu ali ne mogu vjerovatno razumjeti zašto to premijer Plenković radi.
Poštovani kolega Maras, temeljem čl. 239. izričem vam opomenu jer se ne držite teme, izvolite, nastavite.
Ali jesam vam objasnio, g. Brkić? [[Upadica Brkić: Objasnio sam ja vama, vi nastavite kolega, izvolite.]] Koliko je različita rasprava Buljeva bila od moje? Ja sam je slušao putem dolaska ovdje, ništa i meni ste dali, njemu niste dali.
Kolega Maras, da ste bili na svom radnom mjestu onda bi znali da sam i kolegi Bulju dao opomenu, budući da niste bili nazočni, izvolite nastaviti.
Ok, ok, ispričavam se, ako ste dali, onda se držite kriterija [[Upadica Brkić: nastavite, molim vas.]] Hvala vam lijepo. Znači, što se toga tiče, ljudi koji su danas doma i učenici koji nisu u školi, moraju shvatiti da Vlada ima i ovom uredbom koja je na dnevnom redu, mogućnosti rješavati određene stvari, među njima i koeficijente. Znači ima mogućnost riješiti određene stvari i trebala riješiti jer to je logično. Znači i zato i dajemo Vladi ove ovlasti od 15. 12. nadalje jer do 15. 12. Sabor prekida zasjedanjem, po meni totalno neopravdano i ako ikada se pojavi inicijativa za izmjenom Ustava, evo dajem bianco podršku ako je predloži i HDZ da ukinemo te besmislene saborske stanke od mjesec dana tijekom zime i čak 2 mj. tijekom ljeta. Znači od 12 mj. radimo, 3 od 12 mj., znači 1/4 godine Hrvatski sabor ne zasjeda i zato donosimo ovakve uredbe koje ne bi trebali donositi ali s obzirom da je Ustav takav, s obzirom da je tako pravilo, da će tako biti i ove godine i slijedeće godine u ljeto, pozivam naravno i glasat ću za ovaj zakon jer država ne može biti bez mogućnosti rješenja problema ali još jednom pozivam da se ovlasti koriste u interesima građana. Znači u interesima onih čije probleme trebamo rješavati, u interesu onih koji su nas birali da donosimo odluke u njihovo ime. A odluka koju bi trebalo donesti u njihovo ime da se riješi problem koji imamo danas u školama je povećati koeficijente i vratimo djecu u škole. Hvala lijepo.
Zahvaljujem, kolega Maras, imamo nekoliko replika, poštovana kolegica Sabina Glasovac, izvolite.
Poštovani kolega Maras, ne slažem se s vama, mislim da ova uredba veze nema sa dodatnim instrumentima za rješavanje agonije u hrvatskim školama. Naime, već sada svi instrumenti za prekid štrajka i povratka učitelja i nastavnika u škole su zapravo u rukama Vlade, oni imaju sve mogućnosti samo jednom uredbom udovoljiti sindikatima i stabilizirati cijeli sustav već sutra, vratiti učenike i učitelje u učionice i privesti kraju ovo polugodište. Samo su dva moguća scenarija, jedan je ovaj a drugi je sudska zabrana štrajka za koju se iskreno nadam da se za njom neće posegnuti jer u trenutku ako dođe do takve odluke, situacija postaje dodatno nestabilna i svaki ishod je nepredvidiv, mislim da ulazimo u sferu kaosa i da tu više nitko neće moći kontrolirati stvari i zato ja jedino što apeliram je odavde da se shvati koliko je situacija ozbiljna.
Zahvaljujem, odgovor, kolega Maras.
Hvala lijepo. Slažem se u potpunosti sa vama, kolegice Glasovac, ali znate šta ćemo izgubiti 15. 12. kada ova uredba odnosno ovaj zakon stupi na snagu? Izgubit ćemo to da neće nitko više u javnom prostoru govoriti jer će Sabor prestati sa zasjedanjem ako se problem ne riješi do tada, možda je to u interesu HDFZ-u, da se makne javnost od problema, da nemamo mogućnost prenositi poruku naših građana i s te strane, ja se s vama apsolutno slažem, tu agoniju treba okončati sada, sutra, preksutra i u ponedjeljak djeca trebaju ići u školu. Dovoljno je samo da premijer Plenković prihvati povećanje koeficijenta, samo jednom malo „da“ na ovih 90 i nešto posto „ne“ koji su mu učitelji rekli. Da nas riješi problema koji je nažalost on sam uzrokovao svima nama. Hvala lijepo.
Zahvaljujem. Slijedeća replika, poštovani kolega Arsen Bauk, izvolite kolega Bauk.
Zahvaljujem g. potpredsjedniče. Kolega Maras, i ja sam u ime kluba dvije stvari naglasio kao važne a to je da Vlada koristi koje već sad ima i da donese uredbu ali kako bi ovu vašu raspravu još više približio temi da ne dobivate opomene, Klub SDP-a će predložiti zaključak za ovaj zakon kojim se Vlada u roku 7 dana obavezuje da donese uredbu o kojoj ste vi govorili pa će se onda Hrvatski sabor i glasanjem izjasniti što misli o štrajku učitelja tako da ćemo biti u poslovničkoj formi. Zahvaljujem.
Zahvaljujem, kolega Bauk, izvolite kolega Maras.
Hvala lijepo. Kolega Bauk, apsolutno se slažem s vama i ako govorimo o uredbi odnosno o uredbama koje će Vlada donositi a koje definiraju cjelokupni segment zakonodavni u RH, onda mi je nevjerojatno da se po bilokojoj temi mogu udaljiti kao šta su mi rekli od Poslovnika i dobiti, znači možeš govoriti jer ovaj kao šta zakon kaže, dopušta Vladi donošenje uredbe i svih gospodarskih i dr. segmenata izuzev proračuna i poreznih zakona. Znači sve ostalo je uključeno u raspravu. Znači ja da sad ovdje govorim o bilokojoj tematici koja je uključena u moguće donošenje uredbe Vlade od 15. 12. do 15. 1., ne bi bio van konteksta a pogotovo kad se radi o koeficijentima naših učitelja. Hvala lijepo.
Zahvaljujem. Slijedeća replika, poštovani kolega Ivan Ćelić, izvolite.
Poštovani kolega Maras, vi ste došli sad prije 5 minuta i odmah ste krenuli sa prozivanjima. Zanima me što ste radili bi kao ministar u Milanovićevoj Vladi? Kad je 2015. g. bio štrajk prosvjetara, vaš predsjednički kandidat je rekao, citiram, štrajk prosvjetara izazvat će revolt građana jer je potpuno promašen. Ova vrsta pokušaja ucjene je komična, najviše stradaju roditelji. Znači to je vaše licemjerje, dok je SDP bio na vlasti, dok su liječnici štrajkali, ja nisam štrajkao. Podupirem nastojanja nastavnika i profesora da se bore za svoja prava, ali ne na takav licemjerni način, prestanite prozivati više druge jer dok ste vi bili ministar i to poduzetništva, a radili ste samo u stranci i na Bjelolasici koja je propala, niste tako govorili.
Kolega Ćelić, ja vas lijepo molim, držite se teme. To sam već rekao i drugima. Izvolite kolega Maras.
Nije, nije, slobodno to pustite, ja volim ovakvu vrstu rasprave jer kad se čovjek koji je doktor znanosti spusti na portale Direktno.hr i ove koji objavljuju i fabriciraju gluposti, onda to više govori o njemu nego o meni, samo naprijed g. Ćelić, nastavite tako i dalje. Sigurno ćete uspjeti u vašem političkom radu, ne? Ali ako podržavate nastavnike, kako se to vidi iz vašeg ponašanja? Jeste pozivali premijera Plenkovića da poveća koeficijente? Hajde recite, uključite ovaj gumb i recite premijeru Plenkoviću, povećajte koeficijent. Što to znači ja podržavan nastavnike? U čemu ih vi podržavate? U tom da ne rade? Da naša djeca ne idu u školu? Vi ćete danas tu stiskati zeleno kako vam Plenković kaže i nećete ništa napraviti. Tako da nemojte pričati gluposti i nemojte ne govoriti istine hrvatskim građanima jer ih vi ne podržavate. Recite Plenkoviću da poveća koeficijent. Hvala lijepo.
Kolega Maras, ja bih vas lijepo molio da koristite malo pristojniji izričaj u ovom Visokom domu i da ne rabite takve riječi u komunikaciji i u raspravama i apeliram na sve u HS-u da se drže Poslovnika i da izričaj bude primjeren ovom Visokom domu. Kolega Ćelić, povreda Poslovnika, izvolite.
Povrijeđen je čl. 238. Kolega Maras, ja nisam govorio nikakve gluposti nego sam citirao ono što je premijer Vlade u kojoj ste vi bili ministar izrekao 25. rujna 2015. g. Plaće su veće, volio bih i ja da je moja plaća u bolnici veća i da su plaće i nastavnika i profesora veće. Ponudit će se ono što se može ponuditi i ja vjerujem da će Vlada RH sa sindikatima postići dogovor.
Kolega Ćelić, vi ste imali odgovor na repliku, tako da vas molim da nemojte ubuduće zloupotrebljavati institut povrede Poslovnika i smatram da nije povrijeđen Poslovnik. Nastavljamo dalje. Sljedeća replika, poštovani kolega Davor Vlaović. Izvolite.
Hvala potpredsjedniče. Kolega Maras. Ja i mi iz HSS-a smo protiv toga da se vlast, ovlasti Vladu RH da mimo znanja javnosti, mimo HS-a donose odluke. To može biti prihvatljivo jedino ako je kriza i ako su neke izvanredne okolnosti. A obzirom da se često pozivamo na EU komisiju i uredbe njihove, evo lijep primjer, EU komisija je donijela uredbu 27.11. kojim poljoprivrednim proizvođačima isplaćuje 476 milijuna eura zbog krize u poljoprivredi zato što su poljoprivredni proizvođači štrajkali. Pa onda, ne kako vi kažete, da nakon 15.12. Vlada donese uredbu, neka donese još danas uredbu jer je krizna situacija da se učiteljima, profesorima i nastavnicima poveća koeficijent za 6,11%. Isto tako, neka uredbom nadoknadi našim poljoprivrednim proizvođačima 20%, koliko im je manje isplaćeno poticaja i neka uredbom osigura sredstva za plaće radnicima u Đuri Đakoviću. Hvala.
Zahvaljujem. Izvolite kolega Maras, odgovor.
Hvala lijepo. Slažem se, kolega Vlaović sa vama iako neki imaju dosta selektivno pamćenje, zaboravljaju da je danas u odnosu na 2015. i 16. 30 milijardi kuna više u proračunu. Da smo mogli koeficijente, odnosno ne mi, nego Vlada RH početkom ove godine u Ministarstvu vanjskih poslova podići. To nije bio premijeru Plenkoviću dići svojim kolegama diplomatima koeficijente u MVP-u. Znači za to se moglo napraviti preko noći, nitko nije ni znao za to, ali zbog ovoga pati država 30 i nešto dana. Pa je li vidite vi razliku kolega Vlaović u tome? Znači radi se o tome da daješ odnosno premijer Plenković daje očito svojima, a neće dati 90% naših učenika, nastavnika i nastavnica koji su se izjasnili protiv i koje naziva da su iracionalni. Meni nikad ne bi palo na pamet da 100 tisuća naših sugrađana nazovem iracionalnima [[Upadica Brkić: Zahvaljujem.]] Pa to je nevjerojatno.
Prelazimo na završnu riječ. U ime Kluba zastupnika Mosta nezavisnih lista poštovani kolega Miro Bulj. Izvolite.
Hvala lijepo. Uvaženi tajniče, kolegice i kolege. Evo, govorimo o Konačnom prijedlogu Zakona o ovlastima Vlade RH koja uređuje pojedina pitanja iz djelokruga HS-a. Iz ove rasprave je vidljivo, a i govorio sam u ime kluba da je po meni HS, znači, a to je pusta, .../nerazumljivo/... zakonodavno tijelo, tu su narodni zastupnici i nitko u Hrvatskoj ne smije biti iz ovoga Sabora, niti komisija koju je izglasao zajedno i HDZ i SDP komisija europska, niti liga prvaka koja je bila ovdje, liga prvaka su svi oni koji su se iselili. Niti Vlada može imati potporu, ona Vlada koja ne poštiva svoje odluke o povjerenstvu, koja je donijela odluku o osnivanju povjerenstva o praćenju Republike Srbije, otvaranju poglavlja 23. i 24., a niti jednom se u 3 godine nije sastalo to povjerenstvo. A Srbija i dalje otvara sva poglavlja, bez obzira što niti jednu obavezu nisu prema Hrvatskoj ispunili ni po pitanju nestalih, ni po pitanju znači, ni po pitanju problema rješavanja naših logoraša, ni po pitanju rješavanja znači ratne odštete koja je velikosrpska agresija na Hrvatsku učinila, a gdje je bio sudionik aktualni predsjednik, član, njegova stranka je član Europske pučke stranke i jednostavno, to nije liga prvaka koja je ovdje bila, tako liga prvaka i oni ljudi koji su iselili 5% BDP-a isplaćuju. 2/3 su Hrvatske prazne, to je premijer demantirao, što se tiče mene, ja ne mogu podržati bilokakvu uredbu koja gospodari otpadom tako da donese odluku da se to 20 km iz Vrgorca se prevozi do Sinja, 120 km i na štetu Vrgorčana i na štetu cetinskog kraja, ja ne želim glasati za ovu uredbu niti želim kao saborski zastupnik dati ovlasti ovoj Vladi. Zamislite 120 km prevoziti otpad, nerazvrstani otpad iz jednog mjesta, iz Vrgorca u Sinj, tri puta skuplje Vrgorčanima a eto, sjetili se oni Sinja i cetinskog kraja da odlažu tuđi otpad, e to nećete bez obzira što su to sada sve i potvrdili, inspektorat. Pa neće. mogu zvat policiju, mogu šta oće, to je pravo naroda da zaštiti interese Vrgorčana i Sinjana i takvih 27 slučajeva, pa ne mogu dati ja to toj Vladi ovlasti kao saborski zastupnik a poglavito premijeru kojemu je bitnija EU nego sve. Ne mogu ja dat premijeru koji nije ovlasti i Vladi koja nema snage i primjenu, proglasiti punu primjenu isključivog gospodarsko pojasa. Isključivi gospodarski pojas, zaštiti naš teritorij. Ne mogu dati Vladi koja preko svojih satelita u Saboru, ne da da se raspravlja o Marakeškom sporazumu a sad imamo veliki problem ilegalnog ulaska migranata. Ne mogu dati Vladi koja legitimni i zakonski, zakonom, previđeno da vojska pomogne našim policajcima koji se bore ali nema ih dovoljan broj da zaštite našu sigurnost naših ljudi na područjima gdje ulazi veliki broj ljudi ilegalnih migranata. Ne mogu dati Vladi koji referendum naših građana proglasi nevažećim i ne da mogućnost da ljudi glasaju a koja nije uvjerljivo uvjerila nas saborske zastupnike na 400 000 potpisa da je nevažećih 40 potpisa. To je i „Narod odlučuje“ gdje se mora mijenjati Izborni zakon i ne bi zasigurno se mijenjao Izborni zakon kako je predviđeno, danas imali ovo što imamo nego bi taj zakon birao, birao bi se zastupnik preferencijalnim glasom a ne bi predsjednik Sabora imao 300, 400 glasova i danas bi bio ključna osoba hrvatske politike nego preferencijalnim glasovima međutim i na to je ova Vlada pljunula. Pljunula je na referendum, nažalost ovaj Sabor to tada nije podržao, nismo dobili argumente na referendumsku inicijativu „Narod odlučuje“ a ni za referendum o Istanbulskoj konvenciji. Ja ne mogu toj Vladi da predam svoje ovlasti koje mi je narod dao preferencijalnim glasovima, ja ne mogu 25 000 tih birača koji je dalo toj listi, 11 000 meni, taj glas, ne mogu ih prevariti. Ne mogu ih prevariti i zato ova stanka, čak, ova stanka ustavna je po meni problematična jer ova Vlada loše vodi Hrvatsku, 5% sredstava BDP-a dolazi oz doznaka iz inozemstva i to je premijer demantirao, to je premijer demantirao, ovdje je meni govorio da to nije istina, da su to tlapnje. Prema tome, hrvatska Vlada u ovome trenutku od mene ne može dobiti potporu. Hvala lijepo.
Zahvaljujem. Zaključujem raspravu. Zahvaljujem državnom tajniku g. Dariju Nekiću na obrazloženjima konačnog prijedlog zakona, glasovat ćemo o ovoj točki kad se za to steknu uvjeti.
Konačni prijedlog Zakona o ovlasti Vlade RH da uredbama uređuje pojedina pitanja iz djelokruga HS, drugo čitanje, P.Z. br. 662. Predlagatelj je Vlada. Rasprava je zaključena. Dajem na glasovanje Konačni prijedlog navedenog zakona, molim glasujmo. Utvrđujem da smo većinom glasova 90 za, 2 suzdržana i 7 protiv donijeli Zakon o ovlasti Vlade RH da uredbama uređuje pojedina pitanja iz djelokruga HS. Klub SDP-a predložio je HS donošenje zaključka koji glasi: „Zadužuje se Vlada RH da u roku od 7 dana od dana donošenja ovog zaključka osim uredbi predviđenih ovim zakonom, donese i Uredbu o izmjeni uredbe o nazivima radnih mjesta i koeficijentima složenosti poslova u javnim službama na način da poveća koeficijent složenosti poslova zaposlenima u osnovnim i srednjim školama za 6,11%“. Molim državnog tajnika Darka Nekića da se očituje o predloženom zaključku.
Zahvaljujem g. predsjedniče. Vlada ne prihvaća zaključak u ovom obliku, naime sadržaj iz zaključka nije predmet ovoga zakona u sklopu kojeg ste to predložili. Hvala lijepa.
Sada dajem na glasovanje predloženi zaključak kojeg Vlada ne prihvaća, molim glasujmo. Utvrđujem da predloženi zaključak nije dobio potreban broj glasova, 24 je bilo za, a 69 protiv.
Prelazimo na slijedeću točku dnevnog reda a to je: - Konačni prijedlog zakona o izmjenama i dopunama Zakona o prijevozu u linijskom i povremenom obalnom pomorskom prometu, hitni postupak, prvo i drugo čitanje, P.Z. br. 773 Predlagatelj je Vlada RH na temelju članka 85. Ustava RH i članaka 172. i 204. Poslovnika Hrvatskog sabora. Prigodom utvrđivanja dnevnog reda prihvatili smo prijedlog predlagatelja da se ovaj zakonski prijedlog raspravi po hitnom postupku. Sukladno članku 204. Poslovnika, hitni postupak objedinjuje prvo i drugo čitanje a amandmani se mogu podnositi do kraja rasprave temeljem članka 197. Poslovnika Hrvatskog sabora. Raspravu su proveli Odbor za zakonodavstvo i Odbor za pomorstvo, promet i infrastrukturu. Amandmane je podnio Odbor za zakonodavstvo. Molim predstavnika predlagatelja, državnog tajnika u Ministarstvu mora, prometa i infrastrukture, poštovanog g. Josipa Bilavera da nam da dodatno obrazloženje, izvolite.
Zahvaljujem poštovani potpredsjedniče Hrvatskog sabora, poštovane zastupnice i zastupnici. Dosadašnja provedba važećeg Zakona o prijevozu u linijskom i povremenom obalnom pomorskom prometu NN 33/06, 38/09, 87/09, 1/11, 80/13 i 56/16 ukazala je na određene nedostatke u provedbi i potrebu za dodatnom razradom odredbi o povlaštenom prijevozu putnika i vozila posebice prijevoz osoba sa invaliditetom i djece s poteškoćama u razvoju. Također, obzirom da je kategorija putnika čija se problematika rješava ovdje predloženim zakonom bila samo djelomično i neadekvatno obuhvaćena odredbama postojećeg Zakona o povlasticama o unutarnjem putničkom prometu NN 97/00 i 101/00, ovim će se zakonom dato nova kategorija putnika obuhvaćenim pravom na korištenje povlaštenog pomorskog prijevoza. Donošenje ovog zakona posebno je važno u djelu koji se odnosi na osobe sa invaliditetom i djecu s poteškoćama u razvoju na što su ukazivali predstavnici udruga osoba sa invaliditetom kao što je udruga „Brački pupoljci“ te predstavnici 30 udruga osoba sa invaliditetom koji su zajedno sa predstavnicima zajednice Saveza osoba sa invaliditetom Hrvatske, Zavoda za vještačenje, profesionalnu rehabilitaciju i zapošljavanje osoba sa invaliditetom te drugih nadležnih tijela sudjelovali u izradi ovog zakona, ja im se ovim putem u ime Ministarstva mora, prometa i infrastrukture i zahvaljujem. Osobe sa tjelesnim oštećenjem donjih ekstremiteta, 80% ili više, hrvatski ratni vojni invalidi sa 100% tjelesnog oštećenja te osobe kojima je utvrđeno tjelesno oštećenje osjetila vida od 100%, gluho-slijepe osobe sa 100% tjelesnog oštećenja te osobe sa invaliditetom kojima je utvrđen 3. i 4. stupanj funkcionalnog oštećenja, nisu u mogućnosti pristupiti salonu za putnike jer postojeći trajekti nemaju osiguran niti prilagođen pristup tim osobama u svim svojim prostorima na način kako je to omogućen svim ostalim putnicima. Time je ta skupina putnika dovedena u neravnopravan položaj. Pravom na povlašteni prijevoz, takav propust im se nadoknađuje. Također, djeci s poteškoćama u razvoju i njihovoj pratnji s odredbama ovog zakona omogućuje povlašteni prijevoz u javnom obalnom pomorskom prijevozu posebice onoj djeci s poteškoćama u razvoju koja svoje svakodnevne rehabilitacije terapijske programe provode na kopnu. Također, dosadašnjim zakonodavstvom nije se u potpunosti omogućavalo ostvarivanje kontrole nad primjenom prava povlaštenog prijevoza odnosno korištenja otočnih iskaznica stoga su potrebne izmjene zakona kojima bi se spriječila daljnja zloupotreba tih prava. Također, u ime predlagatelja prihvaćamo i amandmane Odbora za zakonodavstvo, zahvaljujem.
Zahvaljujem državnom tajniku na obrazloženju konačnog prijedloga zakona. Imamo nekoliko replika, poštovani kolega Ante Bačić.
Hvala potpredsjedniče Hrvatskog sabora, evo pokušao sam bit malo brži od kolege Bauka. Kolega, poštovani državni tajniče sa pomoćnicom, evo valja još jedanput naglasiti u vašem obrazloženju, drago mi je da ste napomenuli upravo udruge koje su i zahtijevale ove izmjene o dopune zakona. Nakon 10 g. borbe udruga poput „Bračkih pupoljaka“ sa Brača znamo što su sve prošli, znamo koliki su troškovi upravo djece s poteškoćama u razvoju za svakodnevnu terapiju na kopnu ali drago mi je da evo sva skepsa takvih udruga koja je bila i sva obećanja i vas i ministra da će cjelokupno riješiti problem upravo ovim izmjenama i dopunama ne nauštrb nego na korist svih osoba sa invaliditetom, volio bi da još jedanput samo potvrdite je li ovo konačno rješenje njihovog 10-godišnjeg problema i borbe i hoće li ovaj zakon ostati na snazi zauvijek upravo u ovakvom obliku? Hvala.
Zahvaljujem, odgovor državni tajnik, izvolite.
Poštovani zastupniče Bačić, zahvaljujem na replici i mogu vam potvrditi sa zadovoljstvom da je ovo konačno rješenje zakona. Nakon ovog zakona ministarstvo već sada radi na izradi pravilnika kojima će se dodatno urediti pojedinosti ovog zakona ali svima nama u ministarstvu i Vladi RH je stalo da se jednim cjelokupnim zakonom riješe svi problemi koji su nagomilani. Ja se evo još jednom zahvaljujem svima onima koji su davali svoje prijedloge i sudjelovali u javnoj raspravi i također smo iskoristili prigodu i priliku da u ovim izmjenama zakona omogućimo agenciji za obalni i linijski prijevoz da bude korisnik odnosno i vlasnik novoizgrađenih brodova koji će služiti u povezivanju naših otoka a čije će financiranje biti iz europskih sredstava.
Zahvaljujem poštovanom državnom tajniku na odgovoru. Slijedeća replika, poštovani kolega Ivan Ćelić, izvolite kolega Ćelić.
Hvala potpredsjedniče. Pa evo, drago mi je da je proširena skupina korisnika besplatnog prijevoza s obzirom da se radi o jednoj od najvulnerabilnijih skupina našega društva koje su često na margini. Naravno, zahvala svim udrugama koje su bile aktivne i koje su se borile više godina, od „Bračkih pupoljaka“ više godina od „Bračkih pupoljaka“, Saveza osoba sa invaliditetom Hrvatske ali ja bi ovdje i zahvalio i dvoje kolega, znači kolegici Ljubici Lukačić koja je uistinu na ovome području ekspert i kolegi Arsenu Bauku koji je isto tako borio se premda su neki od nas završili na popisu kao da smo ubojice jer nismo htjeli podržat, mi smo se zalagali za cjelovito rješenje koje je ova Vlada sada donijela, ja mislim da treba ovdje zahvaliti kolegi Bauku i kolegici Lukačić.
Zahvaljujem, kolega Ćelić. Lijepo je to čut kad hvalite kolegu. Izvolite, državni tajniče odgovor.
Zahvaljujem. Poštovani zastupniče Ćelić, i ja se pridružujem, evo možda sam u početku propustio zahvaliti se i zastupnicima gđi. Lukačić i g. Bauku i važno je za napomenuti da je Vlada još u srpnju sa zaključkom zapravo prejudicirala ovaj zakon i već sada i u ovom trenutku ove ugrožene skupine odnosno skupine sa posebnim potrebama imaju ove pogodnosti a mi s ovim zakonom zapravo sad to konačno i uređujemo. Zahvaljujem još jednom svima.
Zahvaljujem državnom tajniku na odgovoru. Želi li možda izvjestitelj odbora uzeti riječ? Ne. Otvaram raspravu. U ime Kluba zastupnika SDP-a više puta pohvaljivan, kolega Arsen Bauk. Izvolite.
Zahvaljujem g. potpredsjedniče. Da citiram predsjednika Vlade „trebamo gledati sadržaj a ne formu“, u formalnom smislu ovo je prijedlog Vlade, u sadržajnom smislu, ovo je ustvari drugo čitanje zakona koje su spomenuli i g. Ćelić i poslije državni tajnik kojeg sam predložio prošle godine a kako ste me ishvalili, sad ste mi dosta suzili prostor o ovome što sam htio reć ali možda i bolje jer ako ova rasprava završi do 12 sati, moći ćemo ga danas usvojiti pa ću ja maksimalno skratiti sve što sam želio reći. Drago mi je da je borba „Bračkih pupoljaka“ urodila plodom, ja ću izvršiti svoje obećanje kad zakon stupi na snagu ili uskoro morat ću obrijat bradu, ona će ponovno narasti, ali obećanje je obećanje i u ovome djelu zakona to je to. Što se tiče drugog djela zakona, tiče se zlouporaba otočnih iskaznica, pozivam Vladu da jednom kad bude jer ne danas samo da se ovo usvoji, smatram da je sankcija koja je za prvu grešku od 6 mj. preblaga a za drugu grešku trajnog oduzimanja prava na povlašteni prijevoz prestroga, mislim za ovaj bilokoji drugi prekršaj ima rehabilitacije, zastara nakon 3 g. a rehabilitacije isto tu negdje, tak oda mislim da je ta kazna prestroga pa da se o tome razmisli. Evo još jednom apeliram na kolege da završimo ovu raspravu do glasanja da danas usvojimo prijedlog pa ću se i ja tako ponašati. Hvala.
Zahvaljujem. Nadam se da će i druge kolege biti u ovakvom tonu i kratki. U ime Kluba zastupnika HDZ-a, poštovana kolegica Ljubica Lukačić, izvolite kolegice.
Poštovani g. potpredsjedniče, poštovani državni tajniče sa suradnicom, kolegice i kolege. Evo, dočekali smo i ovaj zakon, svi su ga dugo čekali osobito oni koji su zainteresirani za prijevoz brodom na kopno ili s kopna na otoke. Dakle skratit ću i ja maksimalno za sve ono što sam htjela reći i zahvalit ću ovom prigodom vama državni tajniče i svima u ministarstvu koji su imali jako veliko razumijevanje da riješimo ovaj veliki problem. Zašto kažem veliki? Naime, evo hvala kolegi Bauku, on je na neki način imao volju i želju riješiti problem prijevoza osoba s invaliditetom ali kao što sam i prije govorila, taj zakon je bio manjkav i takvog ga nismo mogli prihvatiti. Zašto manjkav? Vi ćete vidjeti u izmjenama čl. 47. koliko je ovdje nabrojano osoba s invaliditetom i djece s teškoćama u razvoju, ova odredba je bila jedina moguća a kako bismo obuhvatili sve one kojima je tak prijevoz zaista potreban. Meni je izuzetno drago da će i oni koji žive na kopnu moći koristiti ovaj prijevoz jer mnogi od njih idu na rehabilitaciju i na otoke stoga nismo mogli dozvoliti diskriminaciju između samih osoba s invaliditetom. Kao što je i državni tajnik rekao, Vlada je u srpnju ove godine donijela zaključak kako bi se premostilo ovo vrijeme donošenja zakona i ja vjerujem da su mnogi bili zadovoljni i očekujem da će i kolega Bauk i sada ispuniti svoje obećanje koje je pritom dao. Ono što bih još upozorila, državni tajniče a to prilikom izrade pravilnika bih molila da dobro pazimo što ćemo učiniti jer kako je Jadrolinija sada utvrdila dokaze kojima će se dokazi tko je to osoba iz ovoga članka, mislim da nije baš najsretnije. Stoga, evo kad pravilnikom to riješimo, vjerujem da onda više neće biti problema. Bitno je još reći da sva djeca u državi će imati pravo jer to ... [[Govornik se ne razumije.]] ali oni koji odlaze na kopno, samo koji imaju 3. i 4. stupanj, koji odlaze pardon, na otoke a sa otoka sva djeca mogu odlaziti na kopno god je to puta potrebno kako bi izvršavali svoje obveze glede zdravstva, školovanja itd. Evo ga, mislim da je ovo dobro rješenje, klub HDZ-a će podržati ovaj zakon. Vjerujem da će to sada konačno biti i cjelovito i na zadovoljstvo svih osoba s invaliditetom. Hvala.
Zahvaljujem poštovanoj kolegici Ljubici Lukačić na ovoj raspravi. Slijedeća rasprava u ime Kluba zastupnika MOST- nezavisnih lista poštovani kolega Miro Bulj. Izvolite, kolega Bulj.
Hvala lijepo. Evo bit ću što kraći zbog toga da se izglasa danas ovaj vrlo bitan zakon. Ovdje bi samo kratko rekao da bi evo pohvalio tj. one koje su prvi problematizirali tj. upozoravali na ovu nepravdu prema djecu sa poteškoćama u razvoju. Što se tiče zakona o prijevozu, linijskom i obalnom prijevozu, znači „Bračke pupoljke“ naravno, kolegu Bauka koji je to inicirao, sve iz oporbe naravno, u ovome slučaju i sve one koji su shvatili ovaj problem, nažalost malo se odužilo ali očekujem evo da će se završiti ova rasprava i da će napokon naša djeca koja ostvaruju ta prava, imaju poteškoća u razvoju, naravno da su tu i troškovi ogromni, da trebamo ovo izglasati i napokon tu veliku nepravdu prema toj djeci ispraviti. Klub MOST-a će prihvatiti ovaj zakon, hvala lijepo.
Zahvaljujem. Prelazimo na pojedinačne rasprave, poštovani kolega Saša Đujić, nije nazočan. Poštovani kolega Ivan Ćelić, izvolite.
Evo hvala potpredsjedniče. U svjetlu rasprava kolega koji su prije raspravljali, dakle mislim da je dobro da smo danas došli do izmjena i dopuna Zakona o prijevozu u linijskom i povremenom obalnom pomorskom prometu. To je veliki doprinos boljoj kvaliteti života osoba s invaliditetom koje su puno puta i marginalizirane i stigmatizirane, ovo je put da zajedničkim snagama kada se radi o nekim temama koje imaju nadstranački karakter, možemo puno toga napraviti i jednostavno ministarstvo ima puno obaveza ali ovo je stvarno, 10 g. je bilo previše da se čekalo i onda je inicijativa kolege Bauka definitivno doprinijela da se ti procesi ubrzaju i da dođemo do završne rasprave i nadam se glasovanja na ovu temu i to nije razlog da stanemo i da se zaustavimo u promicanju prava osoba sa invaliditetima koje imaju različite mogućnosti a trebaju imati jednaka prava. Hvala.
Zahvaljujem. Imamo repliku, poštovani kolega Goran Marić, izvolite.
Kolega Ćelić, naravno da je izvrsno da se ovo dogodilo i smatram da do sada što nije donesen takav zakon je propust svih dosadašnjih Vlada i da najranjivije skupine često nisu u središtu pozornosti onih koji odlučuju a ovom prigodom bi samo skrenuo pozornost na još jedan slušaj a to je otoka Lastova koji je najviše pogođen terorom bivše Jugoslavenske armije gdje je tamo satrt život bio desetljećima zabranjen život a sada se onemogućuje već 30 g. normalno obrazovanje mladima i djeci. Još uvijek ne mogu sa Lastova ići u srednju školu na Korčulu i molio bi da se ubuduće razmisli o posebnom prijevozu Lastovo-Korčula za djecu koja žele ići u srednju školu jer je to minimum što je potrebno za tu djecu. Dok su Talijani imali pod okupacijom Lastovo, oni su svaki dan imali redovitu liniju Italija-Lastovo.
Zahvaljujem. Odgovor, kolega Ćelić, izvolite.
Kolega Marić, kao osoba koja dolazi iz područja Dubrovačko-neretvanske županije, poznato mi je da je od početka ove godine uvedena svakodnevna linija Lastovo-Dubrovnik, ali se slažem s vama i podupirem vaš prijedlog da i Ministarstvo mora, prometa i infrastrukture uloži dodatne napore kako bi se omogućio dakle govorilo smo najviše o osobama sa invaliditetom, ovdje se dakle radi o situaciji da OS Lastovo, djeca koja završe OS Lastovo kad idu u srednju školu, moraju putovati, oni su puno puta prisiljeni da žive izvan Lastova, da li u Splitu, da li na Korčuli ili Dubrovniku najčešće i svakako ako bi se omogućilo i napravio poseban specijalni program, da djeca žive sa svojim roditeljima i svojim obiteljima i dok pohađaju srednju školu, mislim da bi na taj način pridonijeli i demografskim mjerama na udaljenim otocima poput Lastova.
Zahvaljujem. Završna riječ u ime HNS-a, poštovani kolega Stjepan Čuraj, izvolite.
Zahvaljujem poštovani potpredsjedniče. Mislim samo vrlo kratko. Što se tiče izmjena i dopuna Zakona u linijskom i povremenom obalnom pomorskom prometu, dakle ono što smo imali prije nekoliko mjeseci veliku medijsku buku oko toga kako da osobe sa invaliditetom, oštećenjima itd., nemaju pravo na besplatni prijevoz. Tada je rečeno i ono što smo mi prihvatili da će to biti riješeno i danas mi ovdje upravo iz tog razloga rješavamo nešto ne što je trebalo možda biti riješeno za 5 mj., ja se slažem da je možda i trebalo ranije i svaki dan je propušten ali to je trebalo biti riješeno prije 12 g. jer to nije od jučer problem, to je problem koji iz nijednog razloga koji meni nije jasan, nije rješavan dugi, dugi niz godina. Ono što je bitno kad sve maknemo prepucavanja, zašto, tko kako, tko je kriv, zašto ne mi, oni, to nisu izlike, to nisu razlozi, to što netko nije napravio kad je mogao pa sada ćemo mi se time vadit, ne, treba rješavati probleme, treba ih rješavat odmah i ono što mogu pozdraviti u ime kluba HNS-a, da se to napokon događa. Mi smo prihvatili tada objašnjenje naših partnera da će se to sustavno sistematično i cjelovito riješiti, ne stihijski, možda je to trebalo doći i ranije ali drago mi je što je ovo u hitnom postupku jer upravo iz prijelaznih odredbi vidi se da se taj problem rješava odmah. Ono što je sigurno dobro, znači tu dopunjujemo osobe i sa invaliditetom i djece s teškoćama u razvoju i pratitelji osoba sa invaliditetom i djeci s teškoćama u razvoju. Dakle, obuhvatili smo sve kompletno i mislim da smo time riješili ovaj dio i tu su i također predviđena i određena sredstva za 2019. i u projekciji proračuna za 2020. i 2021., dakle napravljeno je onako treba i mora biti, kako je u krajnjoj liniji vjerujem i samim proračunom i predviđeno, dakle više je tu dokumenata, više je tu bilo razloga kojih se trebalo uzeti u obzir i meni je drago što mogu reći, naravno i klub HNS-a će i ovo prihvatiti i drago mi je što napokon rješavamo neki problem koji nije od prije 5 mj. nego je dugi, dugi niz godina, možda je trebalo biti ranije ali bitno je da je on sada riješen i da taj jedna zbilja, jedan socijalni aspekt, jedan humani aspekt je napokon priznat i prihvaćen. Zahvaljujem.
Zahvaljujem kolegi Čuraju. Prije nastavka na galeriji su nam se priključili učenice i učenici te profesorice i profesori Obrtničke škole iz Opatije, želim vam dobrodošlicu i ugodan boravak u Hrvatskom saboru. [[Pljesak.]] Završna riječ u ime predlagatelja, poštovani državni tajnik Josip Bilaver, izvolite.
... [[Govornik naknadno uključen.]] još jednom, prije završnog izlaganja odgovorio zastupnicima g. Mariću i Ćeliću da se već obavljaju razgovori između načelnika sa otoka Korčula i gradonačelnika i načelnika Lastova sa Agencijom za obalne i linijske, svjesni smo tog problema i vjerujem da ćemo vrlo brzo iznaći rješenje i za tu situaciju. Zahvaljujem se svima koji ste se javili, vrlo kratko ću ponoviti najvažnije odredbe zakona. Prijedlogom zakona će se omogućiti ostvarivanje prava na besplatan pomorski prijevoz osjetljivim kategorijama našeg društva i to osobama sa invaliditetom i djeci s poteškoćama u razvoju koje do sad nisu bile u potpunosti obuhvaćene niti jednom kategorijom putnika kojima se odobravao povlašteni prijevoz temeljem odredbi postojećeg zakona. Slijedom navedenog, provedbom ovog nacrta zakona postiže se povećanje mobilnosti budući da su njime osobe s invaliditetom i djeca s poteškoćama u razvoju zbog svojih specifičnih potreba, kao korisnici usluga javnog pomorskog prijevoza dobili status povlaštenih korisnika. Uvjeti i načini ostvarivanja prava na povlašteni prijevoz bit će kao i za ostale kategorije utvrđeni Pravilnikom o uvjetima i načinu ostvarivanja prava na povlašteni prijevoz na linijama u javnom pomorskom prijevozu. U tom smislu pravilnikom će se urediti i broj besplatnih polazno-povratnih putovanja na tjednoj, odnosno na godišnjoj razini na koje će imati pravo osobe s prebivalištem na otoku, odnosno osobe koje nemaju prebivalište na otoku vodeći računa da im se osigura zadovoljavanje potreba na odgovarajući način. Zakonom će se omogućiti obavljanje javnog prijevoza na državnim linijama, namjenski građenim brodovima u vlasništvu agencija za obalni linijski promet, pomorski promet koji se kao takvi mogli graditi uz financijsku potporu sredstava EU. Novom mogućnošću obavljanja linijskog prijevoza na državnim linijama s namjenski građenim brodom u vlasništvu agencija ostvarit će se bolji, moderniji i sigurniji promet u skladu sa suvremenim dostignućima u brodogradnji i sigurnosti u pomorskom prometu. Ovim zakonom uređuju se i prekršajne odredbe koje bi se primjenjivale u slučaju zlouporabe prava na povlašteni prijevoz čime bi se omogućilo bolje ostvarivanje kontrole nad korištenjem prava povlaštenog prijevoza. Za provedbu postojećeg zakona osigurana su financijska sredstva u državnom proračunu RH s osnove potpore za obavljanje usluge javnog obalnog linijskog pomorskog prijevoza u ukupnom iznosu od 314 milijuna kuna za 2019. g. procjena potrebnih godišnjih sredstava za provedbu postojećeg zakona 2020. g. planirana su u iznosu od 329 milijuna 500 tisuća kuna i 2021. g. u iznosu od 340 milijuna kuna. Procijenjena financijska sredstva koja će biti potrebna za provedbu ovog zakona u 2020. i 2021. g. iznose po 10 milijuna kuna i ista će biti osigurana unutar dodijeljenih limita rashoda financijskog plana Ministarstva mora, prometa i infrastrukture. Još jednom na kraju se zahvaljujem svima vama i svima onima koji ovdje danas nisu, a koji su pomogli u izradi ovog zakona i čestitam svima na jedinstvu kada radimo zajedno za dobrobit naših građana. Zahvaljujem.
Zahvaljujem. Imamo repliku, poštovani kolega Arsen Bauk, izvolite kolega Bauk.
Zahvaljujem g. potpredsjedniče. Obzirom da smo, da će ova rasprava završiti prije da možemo izglasati zakon, želio bih u ovo preostalih 50 sekundi samo spomenuti jednu skupinu građana za koju smatram da bi također trebala na neki način dobiti povlašteni prijevoz, a tiče se onih naših sugrađana koji, iako imaju prebivalište na kopnu su vezani za otok. Dakle netko tko 50 ili 60 puta godišnje ode na otok bi također, nakon određenog broja putovanja trebao dobiti pravo na povlašteni prijevoz kao i otočani jer to nakon 20 putovanja godišnje ili nakon 15 ili nakon 30. Nebitno je. 30 putovanja godišnje, to je 3 puta, 2,5 puta mjesečno. Tako da bi uvođenjem neke vrste pokazne karte ili prepaid karte da im se u drugoj polovici godini ustvari omogući prijevoz po jeftinijoj cijeni jer je očito da su prešli određeni broj putovanja. Govorim o sugrađanima dakle koji žive na kopnu jer i oni uplaćuju u proračun iz kojega se ovo sve financira. Zahvaljujem.
Zahvaljujem. Zaključujem raspravu. zahvaljujem još jednom državnom tajniku poštovanom Josipu Bilaveru iz Ministarstva mora, prometa i infrastrukture te voditeljici odjela Ivi Kustić Komlinović na obrazloženjima ovog konačnog prijedloga zakona. Glasovat ćemo o ovoj točki kad za to se steknu uvjeti. Poštovane kolegice i kolege, određujem stanku do 12 sati kada ćemo nastaviti sa izjašnjavanjem o amandmanima.
Konačni prijedlog zakona o izmjenama i dopunama Zakona o prijevozu u linijskom i povremenom obalnom pomorskom prometu, hitni postupak, prvo i drugo čitanje, P.Z. br. 773. Predlagatelj je Vlada. Rasprava je zaključena. Amandmane je podnio Odbor za zakonodavstvo, predstavnik predlagatelja prihvatio je amandmane, te oni postaju sastavni dio Konačnog prijedloga zakona. Dajem na glasovanje Konačni prijedlog navedenog zakona, molim glasujmo. Utvrđujem da je jednoglasno 99 glasova za donesen Zakona o izmjenama i dopunama Zakona o prijevozu u linijskom i povremenom obalnom pomorskom prometu. I idemo na zadnje, zadnju točku o kojoj glasujemo. Izvješće mandatno-imunitetnog povjerenstva o zahtjevu za davanje odobrenja za pokretanje kaznenog postupka protiv Damjana Vucelića, zastupnika u HS, molim predsjednika mandatno-imunitetnog povjerenstva g. Tušeka da podnese izvješće, izvolite.
Hvala lijepa poštovani predsjedniče HS, kolegice i kolege, mandatno-imunitetno povjerenstvo HS razmotrilo je na 53. sjednici održanoj dana 28. studenog 2019.g. zahtjev punomoćnika privatnih tužitelja Marina Leke iz Zagreba i Renate Ćurić iz Sesveta upućen predsjedniku HS za davanjem odobrenja za pokretanje kaznenog postupka protiv Damjana Vucelića, zastupnika u HS zbog kaznenog djela klevete iz čl. 149. st. 1. i 2. Kaznenog zakona. Damjan Vucelić zastupnik je 9. saziva HS, te na temelju čl. 76. st. 1. Ustav RH i čl. 23. Poslovnika HS ima imunitet do prestanka zastupničkog mandata, te se bez oduke HS protiv istoga ne može pokretati niti voditi kazneni postupak. Povjerenstvo je izvršilo uvid u privatnu tužbu koja je podnijeta protiv Damjena Vucelića zbog koje se traži davanje odobrenja za pokretanje kaznenog postupka, te je ustvrdilo da se radi o njegovom izraženom mišljenju u HS na sjednici održanoj dana 11. listopada 2019.g. Budući da je čl. 76. st. 2. Ustava RH propisano da zastupnik ne može biti pozvan na kaznenu odgovornost, pritvoren ili kažnjen za izraženo mišljenje ili glasovanje u HS, povjerenstvo smatra da je zahtjev neosnovan. Naime, u konkretnom slučaju radi se o imunitetu neodgovornosti koja štiti zastupnika od kaznene odgovornosti za djela koja počini kao zastupnik unutar predstavničkog tijela. MIP je na osnovu čl. 76. st. 2. Ustava RH i čl. 116. i 166. Poslovnika HS jednoglasno sa 5 glasova za predložio donošenje slijedećeg zaključka. Zahtjev za odobrenje za pokretanje kaznenog postupka protiv zastupnika Damjana Vucelića po privatnoj tužbi punomoćnika privatnih tužitelja Marina Leke iz Zagreba i Renate Čujić iz Sesveta koja je podnijeta dana 12. studenog 2019. godine Općinskom kaznenom sudu u Zagrebu zbog kaznenog djela klevete iz Članka 149. stavka 1. i 2. Kaznenog zakona temeljem Članka 76. stavka 2. Ustava RH je neosnovan. Eto, da dalje ne obrazlažem, mislim da je situacija kompletno više-manje jasna. Hvala lijepa.
Otvaram raspravu. Kolega Bauk izvolite.
Zahvaljujem gospodine predsjedniče što ste otvorili raspravu, pa ću ja riskirajući da dobijem opomenu samo konstatirati da u našem zaključku za ove koeficijente kolege iz HNS-a nisu glasale ni za, ni protiv, ni suzdržano, a ja im poručujem da je vrijeme da se ima stav o tome i da ovo igranje bunkera i skrivanje iza koalicije premijera i ministrice treba završiti. Zahvaljujem.
Kolega Bauk, ovo je vrlo bilo nekorektno, to znadete i sami i dajem vam opomenu da. Kolega Maras izvolite, vi se javljate.
Hvala lijepo. Gospodine predsjedniče, možete mi dati ovaj semofor da vidim kako stojimo. Hvala lijepa. Znači kolega i kolegice i kolege, drago mi je što evo možemo ovdje otvoriti jednu raspravu o Mandatno-imunitetnom povjerenstvu koje je odbilo dati suglasnost po osnovi tužbe za izgovoreno mišljenje u hrvatskom parlamentu što mislim da je ispravno. To je propisano u Ustavu RH i od toga ne smijemo nikada odstupati. Znači zastupnici u ovom parlamentu moraju moći govoriti ono što misle, zalagati se za stavove za koje su nas naši sugrađani birali ovdje u Hrvatski sabor i od toga nećemo odustati. Zbog toga moram još jednom napomenuti da pod prijetnjom bilo kakve sankcije ja ću svoje stavove, kao što je gospodin Vucelić svoje stavove i nadalje ovdje govoriti i drago mi je što vas je ovdje tako puno kolege iz HDZ-a jer vas nisam vidio proteklih dana i vjerujem da ne znate ono što sam govorio proteklih dana, a to je da je sramota da je cijela Hrvatska blokirana, a vi se smijete. Evo gledam gospodina Tolušića, svima je smiješno, naša djeca ne idu u škole, koeficijente premijer ne može dati, a vi se ovdje smijete. I to je ono što hrvatski građani vide i to je ono zbog čega su hrvatski građani nesretni i to je ono zbog čega HDZ šalje prijetnje, a ovo sam se sada javio zbog situacije oko gospodina Vucelića. Pogledajte današnji Jutarnji list, kaže izvor iz HDZ-a da će oni koji govore u ime hrvatskih građana u ovom saboru kad-tad platiti cijenu. Prijeti se, Plenković prijeti zastupnicima anonimnim informacijama u Jutarnjem listu koji daju podršku nastavnicima u njihovoj pravednoj borbi da se izbore za veće koeficijente. I to sam jedva dočekao da vam kažem svih vas koliko vas ovdje ima. Ovo šta vi radite od ove zemlje je nešto što je nedopustivo, što se treba suprotstaviti na sav mogući način, blokirana je zemlja ne možemo normalno živjeti i sve je zbog Plenkovića i HDZ. Dajte dođite sebi riješite problem do ponedjeljka i pustite nas da normalno živimo. Hvala vam lijepo.
Dvije replike ste izazvali. Kolega Ante Babić, izvolite.
Hvala lijepa poštovani predsjedniče Hrvatskog sabora. Dakle, teško je se, teško je se ne oteti dojmu tog licemjerstva u SDP-u, a gospodin Maras je zaboravio dok je ministar bio gospodin Jovanović, a zamjenica bila gospođa Glasovac, tada je gospodin Jovanović kupovao luksuzne automobile, rezao pravo učiteljima, ukidao božičnice, ukidao regrese i kad su ga učitelji pitali zašto to radi, rekao je pa zar se ja trebam voziti kočijom na posao. Dakle, zaboravljate stvari koje ste radili i nije korektno da to koristite ovdje u Hrvatskom saboru u ovoj situaciji koja je u RH. Hvala.
Odgovor izvolite.
Hvala lijepo. Neću vam odgovoriti na način, na koji očekujete, da spominjem pljačke, FIMI medije, krađe koje ste radili. Ne želim o tome pričati. Gledajte živimo u 2019. godini, još malo bit će 2020. imamo problem, djeca su nam doma mjesec dana, to nije smješno, riješite problem. Dajte ljudima što zaslužuju i pustite nam da normalno živimo svoje živote. Ja želim da riješite problem, ne želim da se ovo nastavi, želim da u ponedjeljak djeca odu u školu, ako to želi i premijer Plenković kao što je danas to rekao, neka ispuni zahtjeve učitelja i učiteljica i nenastavnog osoblja. 90% ljudi nije iracionalno, oni traže svoje na šta imaju pravo, ako su podcijenjeni daje im to pravo. Ukoliko ste mogli dati u MVP-u dajte i učiteljicama i učiteljima. Neće se svijet srušiti. Dajte nam da živimo svoje živote. Hvala vam lijepo.
Hvala. Druga replika kolega Vucelić, izvolite.
Hvala kolega Maras, što ste mi stali u zaštitu, ja bih samo htio napomenuti i odgovorit vam na vaše pitanje ovo je jedna od standardnih pritisaka i prijetnji iz strane HEP-a, državne HNS-ove tvrtke, ja sam na sjednici u listopadu pročitao jedno pismo radnika HEP-a i odmah je stigao odgovor iz HEP-a sa privatnom tužbom protiv mene šta sam ovdje izrekao, ja samo želim poručiti sada HEP-u, ali i građani da ni ja, ni moji kolege nećemo stati u razotkrivanju i u istraživanju kriminala, lopovluka i nepotizma koji se događa u državnim firmama. Evo, hvala ekipo iz HEP-a.
Izvolite kolega Maras odgovor.
Hvala vam lijepa. Gospodine Vucelić, vama se prijeti i ja mislim da nije normalno prijetiti u Hrvatskom saboru zastupnicima za govor u kojem oni brani interese svojih birača. Ako treba ja sam spreman otići i u zatvor za izgovorenu riječ u Hrvatskom saboru, spreman sam napraviti sve što će pomoći da naši ljudi i oni koji su me ovdje birali budu zaštićeni. Ja se HDZ-a ne bojim, ne bojim se ni anonimnih izvora iz HDZ-a koji prijete zastupnicima da će ih hapsiti. U tome nećete uspjeti. Hvala vam lijepa.
Sad ćemo javio se kolega Bulj, samo ovu raspravu htio bih prokomentirati, sad će upravo nadam se kolegice i kolege iz Sabora zaštititi našega vrloga kolegu Marasa od toga da ne bi završio u zatvoru svojim glasovima kada odbiju ovaj zahtjev za kazneni postupak protiv kolege Vucelića. Izvolite kolega Bulj.
Hvala lijepa. Ja bih vrlo kratko kazao da privatne tužbe naravno da triba odbiti i da sloboda govora saborskih zastupnika, zastupnika koje je narod birao mora biti na maksimum, to je Ustavom propisano. Međutim ja bih samo kratko rekao i u ovome slučaju svima onima koji su podržali Poslovnik novi da su tu umanjena prava saborskih govora, saborskih zastupnika koje je narod birao. A to je zajedno izglasao da znate gospodo i SDP taj Poslovnik i HDZ. Pa ja postavljam pitanje, zbog čega će ovaj saziv bit upamćen? Zbog smanjenja prava govora saborskih zastupnika novim Poslovnikom gdje se često zbog bezveznih situacija gdje čovjek reče svoj stav ili ukinuta replika, ukinuta sa stanke, smanjen je broj, dobivaju u biti opomene i često ih se izbaciva zbog izgovorenoga stava. Puno veće su slobode bile u proteklom mandatu do novog ovoga Poslovnika. Ponavljam još jednom, ne smijemo smanjivati stečena prava govora, a ovaj saziv će gospodine predsjedniče Jandrokoviću biti upamćen sa zajedničkim glasanjem i HDZ-a i SDP-a o smanjenju prava govora saborskih zastupnika. Izborimo se da slobode govore, slobode pisanja, slobode misli u RH se ne smanjuju, ako je to u Saboru napravljeno znate koja je poruka našim građanima. Hvala lijepo.
Pamtit će ljudi kako po čemu i kako po kome, tako da svako će iz svog kuta gledati. Ali idemo na replike, kolega Maras vi ste prvi.
Hvala lijepo. Kolega Bulj, vi ovdje puno raspravljate i rasprave nekad budu dobre, nekad malo manje, nekad se pripremite, nekad se malo manje pripremite, ali opet ljudi vas čuju. Znaju ljudi iz Dalmatinske zagore da je Bulj ovdje da zastupa njihove stavove. I žalosno je, ja se slažem s vama, ove standarde koje HDZ pokušava uvesti u hrvatsku sabornicu je da se što manje govori, da se od glasa nema ovdje ljudi ovdje zastupnika većine. Ja evo kažem vam prazne stolice, zadnjih dva, tri dana nigdje nikoga, danas dođu stisnu i odu doma. A u biti bi Hrvatski sabor trebao biti ja bih rekao mjesto ultimativno hrvatske demokracije gdje se stavovi bruse i odluke donose. I sa te strane pošaljimo zajednički poruku da se učiteljima vrati dostojanstvo i da dignemo koeficijente. Hvala lijepo.
Odgovor, izvolite kolega Bulj.
Hvala lijepo. Onoga koga su građani birali i koga građani plaćaju za to da ih zastupa imaju obavezu u ovome Saboru govoriti. Parlament je govornica, a ne ono što vam napišu bilo sada Plenkoviću ili prija Milanoviću ili bio ko, pa da to govorite i ponavljate. Saborski zastupnici su zastupnici naroda i oni moraju govoriti u interesu naroda i u interesu svojih stavova i ne smi im se smanjivati pravo govora. I zbog toga kolega Maras je više nego sramotno što će ovaj saziv biti upamćen, što su smanjena poslovnički prava govora saborskim zastupnicima gdje je glasao za to i vaš SDP zajedno sa HDZ-om i to je loše što se tiče sloboda govora. Hvala lijepo.
Sada je na redu kolega Bauk. Izvolite.
Smatram gospodine Bulj da su poslovničke izmjene koje smo doista podržali nakon što su uvaženi neki naši prijedlozi doprinijeli kvaliteti rasprave u Hrvatskom saboru, omogućilo se opoziciji da neke teme stavi na dnevni red što inače prije nismo imali. A ova prava koja su kao malo smanjena koriste se samo vi i kolega Maras. Kolega Maras se u to uklopio i više ne daje tu vrstu primjedbi, a ona se svodi na sljedeće, ne možete vi sada 25 puta javiti prije nego ja koji sam prijavio pojedinačnu raspravu govorim jednom. Prema tome, za svaku točku dnevnog reda imate 28 minuta mogućnost raspravljat, ne 33, 15 minuta u ime kluba, 10 minuta pojedinačno, 3 replike po minutu to je 28 i 5 minuta završno. Ako u nekoj točki ne možete u 33 minute reći svoj stav onda bi trebali razmisliti da malo dobijete drugačije diskurs na politiku. Prema tome, ne prihvaćam da smo sudjelovali u smanjenju prava zastupnika, a to šta ponekad predsjednik malo zloupotrebljava svoja prava u Poslovniku to bi bilo i bez ovih promjena. Zahvaljujem gospodine predsjedniče.
Znači od svih je predsjednik najgori. Ha dobro. Izvolite kolega Bulj.
Kolega Bauk, da vi ste izglasali za smanjenje prava zajedno sa HDZ-om u ovome mandatu … prava govora saborskih zastupnika. Moje je pravo kao saborskog zastupnika da predlažem zakonske izmjene, izmjene zakona i dopune, amandmane i to radim, to je moje pravo. A birači će reći da li je to bilo dobro ili loše, kao i vama. Međutim je činjenica da je u ovome mandatu s Poslovnikom smanjenja prava govora gdje saborski zastupnici nemaju mogućnosti da kroz stanke koje su bile jutarnje i kada god se je bio problem mogu kao narodni zastupnici upozoriti na bilo koji problem s ove govornice dok je to prije bilo. Sada samo mogu jednom. Jednom, kroz stajalište kluba. Prije su mogli kroz stanke upozoravati na sve anomalije, sve što je dobro sve što je loše i oduzeli ste to pravo govora. Ograničite pravo govora, pravo replika na klubova, ograničite brojna prava saborskim zastupnicima, a narod nas plaća [[Upadica: Hvala.]] da mi radimo kao bi trebali raditi i štitit …/nerazumljivo/… dok govorimo.
Kolega Bulj, hvala vam. Dakle vi imate sada 1 minutu i ako govorite više od te 1 minute vi ste prekršili pravila, to što ja vama onda uzmem riječ nije oduzimanje vaše slobode, nego je to borba za slobodu svih ostalih koji ovdje sjede. Dakle, sloboda vam ide do razine dok ne počnete ugrožavati i one druge. Izvolite.
Povrijedili ste Članak 238. zbog te sekunde, vi znate da ste vi mene kad je bio slučaj, kad je bio slučaj Vučića dali opomenu pa ste je povukli …/nerazumljivo/… protiv Poslovnika, kad je bilo iznajmljivanje ove sabornice, a vi ja nisam imao mogućnost uopće mi niste dali da ja to izgovorim već unaprijed ste dali mi opomene, protuposlovnički i zabranili ste da me izbacite. I ja ne znam zbog čega nervoza. U vašemu vamo klubu, a znate i svjesni ste da točno govore ono što i vi i Andrej Plenković napišete.
Ajde, hvala lijepo, hvala vam lijepo. Izvolite povredu Poslovnika, kolega Grmoja.
Poštovani predsjedniče ja bih zamolio da omogućite kolegi Bulju da koristi znači svoja prava da smirite ove nervozne koji dođu petkom samo odglasovati Kuščevića i ovu ekipu oko njega, da se smire i da puste nas koji ovdje radimo tijekom cijelog tjedna da obavljamo svoj posao.
Kolega Grmoja, sada kada prozovete jednog zastupnika i onda još mignete tamo, to ne vidi kamera, ali ja vidim pa da kažem da je to tako bilo. Dakle, prozvali ste jednoga, a šta niste prozvali ljude iz svojega kluba, šta niste prozvali ljude iz SDP-a, šta niste prozvali ljude iz ostalih stranaka? Pa nije u redu, ljudi moji, pa nije u redu, pa dajte budite fer jedni prema drugima. Ako prozovete jednog čovjeka, a on je izostao možda neki dan, pa i vaši su izostali, pa na što će to ispast da, sada da se digne recimo Borić koji sjedi ovdje isto cijelo vrijeme pa prozove nekog vašeg. Pa nemojte biti takvi, to nije fer, to jednostavno nije fer. Ajde nemojte sada, dajte.
Poštovani predsjedniče intervenirali ste potpuno znači, ja ne znam niste shvatili što sam rekao [[Upadica: Jesam, jesam.]] ja nisam prozvao gospodina Kuščevića što on nije tu ili jest tu, nego što sada ekipa oko njega prosvjeduje na ovo što govori kolega Bulja i žuri im se da što prije odglasuju. Ja sam imamo na to intervenciju. Hvala.
Ajde kolega Borić, vi ste sada na redu s replikom.
Hvala lijepa predsjedniče. Evo ja sam samo htio kroz repliku i stvarno izraziti žaljenje što kolega Bulj nije uspio iznijeti sva svoja stajališta koja je imao na umu. Mislim da je prešao nekih 2.000 javljanja, ako ne i više već ovaj u ovom saboru. Uspio je uručiti poklone svima koji god dođu ovdje u sabor on uredno to napravi i naravno nakon svega ide priča o tome da on nema slobodu govora i da ga treba štititi. Ali da ne budu oni podržavali SDP-ovom štrajku i svemu onome što oni govore samo ću ih upozorit na ono što je gospođa Glasovac prije nekoliko godina rekla na temu štrajka kada je bila potjerana iz ministarstva. Kaže ona, ne štrajkam, možete mi dozvoliti …
Samo malo, samo malo kolega Borić, pa cijelo vrijeme se govori izvan teme i ja vraćam u temu, vas iz vašeg kluba zastupnika, i sad se dogodi da jednom rečenicom iz teme skrene zastupnik drugog kluba i sad vi hoćete da interveniram. Kolega Borić nađite načina pa se vratite u temu.
Evo, ja ću naći načina, a vi mi dajte mira samo da pročitam, jer ih to boli, znaju oni što su oni izgovorili. Evo samo ću pročitati da znaju radi hrvatske javnosti. Ne štrajkam radim, jer smatram da sam plaćena za to da radim i budem na raspolaganju djeci i njihovim roditeljima. Djeci je mjesto u školi, a sa zahtjevom sindikalnih čelnika za povećanjem plaća od 4% cca 200 kuna ne može se [[Upadica: Hvala.]] i neće vratiti dostojanstvo prosvjetarima. Napisala je gospođa Glasovac na svom facebook profilu. To su gospoda koja se brinu o današnjim …
Izvolit kolega Bulj.
Kolega Boriću, ja znam da vi brojite šta ja govorim i koliko govorim, međutim nitko mi neće napisati što ću govoriti jer moj nije zamjenski mandat kao vaš, vi morate biti dobri, vi morate šta vam kolega Bačić napiše, kolega Jandroković, Andrej Plenković govorit. Mene je narod izabrao sa velikim brojem glasova da se borim ovdje i da govorim i ja sam protiv oduzimanja prava riječi, a vi morate biti dobri jer da je slučajno nije ovdje Vlada da ovdje se vrati Oleg Butković vi više nemate mandat, vi ste, vi morate slušati, ja vas razumijem. Ali ne možete meni pravo oduzeti, da ja govorim i javljam se kako je meni volja i šta je meni volja u skladu s Poslovnikom kojega ste vi smanjili isključivo zbog toga šta ste imali problem šta sam bio aktivan i zbog toga ste mijenjali ovaj što ste mijenjali Poslovnik. I to narod vidi. Hvala lijepo.
Dobro. Sada imamo kolegu Stazića, zadnja replika.
Kolega Bulj, vi napadate ovdje SDP i HDZ zato što su izmijenili Poslovnik i zapravo ga unaprijedili donekle omogućili normalan rad u ovom saboru, tako da barem klubovi mogu bez repliciranja iznijeti svoja stajališta da ljudi čuju što klubovi misle. Vi zamjerate SDP-u i HDZ-u, vi koji ste dva puta HDZ-u dali vlast, prevarili svoj biračko tijelo, obećali, potpisali kod bilježnika da nećete ići ni s kim i bili i danas u toj istoj Vladi s HDZ-om da vas Plenković nije šutnuo van, a šutnuo vas je s pravom jer niste imali poima šta je to parlamentarna većina i kako se treba ponašati u Vladi. I dalje nam više prestanite docirati, dojadili ste i Bogu i vragu.
Odgovor, izvolite.
Da kolega Staziću, mi smo barem bili pošteni izašli smo iz vlade kad je tribalo, išli smo na izvanredne izbore, a nismo kao vi ljetovali, koristili privilegije za 7 kuna ste ljetovali u Brijunima, za 7 kuna ste litovali u Brijunima i vi ste uveli nered u ovaj sabor, vi, vi ste smanjili prava govora jer ste izgubili dominaciju i HDZ i SDP jer ste htjeli biti i zajednički donit i Ustavni sud ste imenovali i sve što je bitno u RH, kolega Stazić vi to rješajete zajedno sa gospodinom Vladimirom Šeksom jer ste iz istoga inkubatora, vi i on. I nemojte mi više docirati jer nemate to pravo na ovaj način. Hvala.
Kolegice i kolege, samo malo vas molim, ostat ćemo na kraju bez kvoruma, a moramo donijeti odluku kojom ćemo zaštiti našeg saborskog zastupnika da može govoriti ono što smatra da je ispravno pa bih apelirao na vas da sada privodimo raspravu kraju i da izglasamo tu odluku. Javljate li se još kolega? Evo kolegica Glasovac. Izvolite.
Hvala vam lijepo gospodine predsjedniče. S obzirom i na ovo izvješće Mandatno-imunitetnog povjerenstva mi vrlo često ovdje raspravljamo i o skidanju imuniteta vezano uz razne tužbe i klevete i tako evo u ovom trenutku kolega Borić zapravo meni je drago da je otvorio jednu temu i izašao iz rova. Jučer cijeli dan ispod pulta okolo šera se ta jedna moja izjava iz 2015. godine gdje nisam sudjelovala u štrajku prosvjetara koji se tada održavao. I to je točno, to je točno. Ja ću samo podsjetiti i pročitati jedan citat, znači skoro cijela moja škola nije sudjelovala u štrajku, citirat ću svoju profesoricu, to je bio rujan 2015. godine svoju ravnateljicu „Gimnazija Franje Petrića jučer je radila uobičajeno jer štrajka u ovoj školi nije bilo. Od ravnateljice Blanke Pedišić doznali smo da su u štrajku samo 4 nastavnika od ukupno 44 koliko ova gimnazija ima, a ravnateljica koja je i sama bila u sindikatu tvrdi kako štrajk nije dobro pripremljen.“ Znači ako ste htjeli poentirati na tome da su svi štrajkali protiv SDP-ove vlade, a sjedila i štitila njen dignitet tu ste promašili. Drugo, i da nije bilo ovako ja vas moram podsjetiti da sam ja 2015. godine par mjeseci prije ovog štrajka dala ostavku na mjesto pomoćnice ministra, nisam uzela 6+6, šest mjeseci pune, šest mjeseci pola plaće nego sam se vratila na prosvjetarsku plaću. S obzirom da sam bila članica vlade koja je prije par mjeseci zbog popljačkane zemlje iznimno teške situacije morala rezati prava učiteljima, nastavnicima, a povlaštene mirovine saborskim zastupnicima, mislim da bi moje ponašanje par mjeseci nakon toga bilo ako ništa drugo onda licemjerno. Tako da drago mi je da više ne šerate anonimno taj članak i tu moju izjavu. Stojim pri tome što sam tada rekla jednako kao i danas i danas kada sredstava ima s punim srcem podržavam prosvjetare u nastojanju da sada kada državi ide bolje, kao što su svojevremeno bili prvi koji su podnosili teret krize, da danas kada ide bolje budu prvi kojima će se ono oduzeteo vratiti.
Kolega Maras, vi ste se javili za repliku. Izvolite.
Hvala lijepa. Kolegice Glasovac, totalno je ne znam kako bi to uopće nazvao, ludilo zavladalo u nekim glavama koje odlučuju s obzirom da se udostoje prozvati 90% ljudi koji su izašli na prosvjed, znači radi se o desecima tisuća ljudi koji obrazuju našu djecu i koji im pomažu u svom školovanju da ih nazovu i kažu da su prešli na granicu iracionalnog. To je ono što ne smijemo dozvoliti. Znači ti ljudi se bore i osjećaju nešto. Razlog zbog čega to osjećaju može biti ovakav ili onakav, ali taj problem moramo riješiti i tim ljudima moramo dati podršku. Oni nisu iracionalni, ni ovi koji se sada javljaju po medijima inspirirani Plenkovićem koji to isto objašnjavaju nemaju pravo, ti ljudi se moraju izboriti za sebe i trebamo im dati potpuno podršku.
Hvala. Idemo sada još rasprava pojedinačna, kolega Bauk. Izvolite.
Zahvaljujem gospodine predsjedniče. Pričat ću o temi, a tema je da jedna državna tvrtka tuži zastupnika za nešto što je rekao u Hrvatskom saboru. Ja smatram da bi direktora te tvrtke trebalo odmah smijeniti zbog toga, ali to je stvar Vlade kao i za HRT-u koja je Kajina tužila prije desetak godina zbog toga. Jer ako će država odnosno Vlada sponzorirati u političkom smislu rukovodstvo te tvrtke koja tuži zastupnike u Hrvatskom saboru onda to više nije problem te tvrtke nego je to problem Vlade. Ja predlažem zastupnicima vladajuće većine da odbiju ovaj zahtjev Mandatno-imunitetnog povjerenstva ili da smijene direktora HEP-a ili da ga barem pozovu da povuče tužbu jer bi glasanje zato da se zaštiti gospodin Vucelić od tužbe državne firme kojoj je Vlada vlasnik, država je vlasnik bilo licemjerno. Dakle gospodine predsjedniče Sabora iskoristite vaš utjecaj da državna tvrtka povuče tužbu protiv zastupnika u Hrvatskom saboru zbog izgovorene riječi u Hrvatskom saboru jer tog zastupnika zbog toga štiti Ustav. I zbog toga ću ja glasati protiv zahtjeva Mandatno-imunitetnog povjerenstva ako vladajući glasaju za njega. Zahvaljujem.
A sada ne znam možda ja krivo čitam, ali ja vidim da su to privatni tužitelji. Ne tuži njih HEP nego tuže privatni tužitelji Marina Leko i Renata Ćurić. Mislim nemojmo svojim raspravama dovoditi javnost u zabludu i optuživati čovjeka koji nema nikakve veze s tim. Tako da kolegice i kolege stvarno mislim da pretjerujemo malo u manipuliranju i to više nije sloboda o kojoj je kolega Bulj govorio. Ima li potrebe za replikama s obzirom da je tema malo promašena? Kolega Maras.
Kolega Bauk. Smijte se Boriću, smijte se, smijali ste se i Kalmeti dok ste mu nosili spotove koji se nisu nikad vrtili na televiziji, tako se smijte dalje. Gospodine Bauk, ja želim upozoriti na malo opasniji pritisak koji HDZ pušta anonimno kroz medije a danas je objavljen u Jutarnjem listu. Oni su upozorili sve zastupnike u Hrvatskom saboru da će platiti cijenu ukoliko podržavaju prosvjed obrazovanja. Ako imaju hrabrosti ti velikani HDZ-a neka to kažu pod imenom i prezimenom, neka se ne skrivaju iza anonimnih izvora, neka kažu, nekada se usude ti hrabri dečki izaći na sunce javnosti. Hvala vam lijepo.
Odgovor kolega Bauk, izvolite.
Zahvaljujem. G. predsjedniče ustvari trebao bih vama odgovoriti, ja sam o informaciji o HEP-u čuo od g. Vucelića, dakle čuli ste svi vi. I ako je mene on obmanuo onda ću se ja morati ispričati, to je na kraju krajeva i nekako u redu što se tiče digniteta i ovog Sabora i mene osobno, ali kažem to je izgovorio g. Vucelić. To ste svi čuli, ne, ne to ste svi čuli. Dakle i prema tome, nije problem se meni ispričati jer u tom smislu to, na kraju krajeva to je i logično. Ali i dalje ostaje ovaj dio oko HRT-a. Oni tuže i tužili su zastupnika a i tuže neke svoje djelatnike. Tako da ću onda ipak glasati za ovo izvješće nakon što ste me vi uvjereili da trebam. Zahvaljujem.
Nekako sam navikao od vas da ipak čitate materijale, vi ste pažljiv i precizan. ... [[Upadica se ne čuje.]] Evo, skidam vam opomenu. Kolega Stazić, izvolite.
Pa gledajte kolega Bauk. Zaštićeni su zastupnici protiv kaznenog progona i mi ćemo danas zaštiti i svoga kolegu. Ali nisu zaštićeni, a i predsjedniče Sabora kao predstavnik parlamentarne većine. Nisu zaštićeni zastupnici od građanskog progona, od građanskih parnica, od sudbi za pretrpljene duševne boli zbog onoga što su izgovorili ovdje u sabornici za ovom govornicom. Kolega Kajin naš, njega je HRT bio tužio i gonio zbog onoga što je ovdje rekao. Na svu sreću sud ga je oslobodio. Ali ja mislim da bismo trebali kolega Bauk razmisliti o tome da pokrenemo zakonodavnu inicijativu da zaštitimo pravo govora da onemogućimo one koji progone zastupnike, sad nekog kroz kazneni progon, nekog kroz građanske parnice.
Odgovor izvolite kolega Bauk.
Za vrijeme dok sam bio ministar uprave upravo sam takvu odredbu predložio i Sabor ju je prihvatio u Zakonu o lokalnoj samoupravi gdje vijećnici u lokalnoj samoupravi izrijekom piše su puno zaštićeniji nego zastupnici u Hrvatskom saboru da ne mogu ni na koji način odgovarati za ono što je izneseno na sjednici predstavničkog tijela. Ja znam slučaj da je zbog iznošenja stajališta kluba MOST-a cijeli klub MOST-a morao ići na sud zato što nisu reagirali na iznošenje stajališta kluba MOST-a. I u tom smislu ja smatram a nada se da bi u takvoj nekakvoj eventualnoj pravnoj stvari Ustavni sud presudio da ovaj imunitet zbog izgovorene riječi u Saboru ne ovaj za kazneni postupak izvan toga štiti zastupnike i od tih građanskih tužbi ali čekamo da prva stvar, takva stvar dođe na Ustavni sud pa da se onda to testira ako u međuvremenu se ne izmijeni zakon i to ne preciziraju u Zakonu o pravima zastupnika. Hvala.
Kolega Bačić, izvolite.
Zahvaljujem g. predsjedniče. Kolega Bauk na stranu što ste potpuno promašili što se tiče tužitelja, dakle on nije niti državna firma niti predsjednik uprave. Ali se s vama ne slažem ja u meritumu. Ja se zalažem da i predsjednik uprave HEP-a ako ga saborski zastupnik tuži ima pravo i ako ga okleveta, ako ga lažno optuži se ima pravo štititi. Ja bih išao čak i korak dalje, ja bih ukinuo svakom saborskom zastupniku imunitet, svakom. Jer ja ne vidim što saborski imunitet, što saborski zastupnik dobiva u javnosti s time što lažno kleveta nekoga drugoga i onda se hrabro skriva iza saborskog imuniteta. Ja sam protiv toga i ja ne znam zašto mi uopće radimo ovo. Svaki političar, svaki dužnosnik, svaki građanin Hrvatske ima odgovornost prema sebi pa onda neka izvoli imati odgovornost prema drugome a ne držati do sebe, o drugome lagati i tražiti da ga štite ruke saborskih zastupnika u Hrvatskom saboru.
Odgovor kolega Bauk.
G. predsjedniče kluba HDZ-a, razmisliti ću jesam li iznenađen vašim stavom i ne znam je li to vaš osobni stav ili je to stav stranke. Jer kada sam prije 10 godina to problematizirao onda je to isto što sam ja rekao, gospodin, tada je predsjedavao g. Šeks izrijekom stao na stranu i rekao je ili ćemo slobodno govoriti ili ćemo svi šutjeti. Ja znam da kolega Maras sigurno neće šutjeti, ja ću morati biti oprezniji ali sloboda izražavanja ljudi koje su građani birali je veća vrijednost koju štiti Ustav i nisam za to da se to promijeni. Onaj koji ima petlju nešto reći u Saboru a nema petlju to reći izvan Sabora gdje ga ne štiti imunitet je kukavica. Ali u Saboru bi trebao moći slobodno govoriti a građani će ocijeniti je li on kukavica ako nema petlju to reći izvan Sabora. Nisam za promjenu ove odredbe Ustava. Hvala.
Hvala. Kolega Hajduković, izvolite.
Hvala lijepo. Kolega Bauk, ja ću možda nešto drugačije reći i složiti se sa kolegom Bačićem. Jer ako se sjetite 7. saziva, ja ga se jako dobro sjećam sa one strane sabornice je toliko laži i poluinformacija i neistina isijavalo kolega da možda bi bilo zgodno da smo onda mogli tužiti sve te ljude koji su to govorili pa i pojedinci pa i mi uostalom. Jer super su mi ta dvostruka pravila, znate, s jedne strane premijer se prijeti, ili premijer, netko iza premijera, netko oko premijera se prijeti zastupnicima kada govore i da govore i da podržavaju ono što misle i da treba podržavati, to je s jedne strane. A s druge strane, što da ih tuži tko stigne, da nemamo pravo niti govoriti ovdje? Pa najbolje da svi šutimo kako je rekao kolega Šeks.
Odgovor izvolite.
Zahvaljujem. Kolega Hajduković razumijemo što ste rekli i razumijem te vaše dileme ali za slobodu govora u ovome Saboru spreman sam pretrpjeti uvrede i klevete u dvorani i samo zamoliti onoga tko iz izgovara da iz izgovori izvan ako stoji iza njih, da ga mogu tužiti. Ako to napravi izvan onda dolazimo u građanski postupak, ako ne napravi smatrati ću to prešutnim priznanjem da ni on ne stoji ili ona, da ni on ili ona ne stoji iza toga što su rekli u Saboru. I to ću ponavljati u političkoj borbi, prvo, zna da je kleveta i uvreda i to ne želi izgovoriti izvan dvorane. I zato, to je veća vrijednost koju Ustav štiti sloboda govora u ovoj dvorani nego to što ćemo se mi sada malo vrijediti ili nećemo uvrijediti i to treba izgovarati. Zahvaljujem. A ovo što se tiče, ovo što se tiče ovih iz HEP-a još jednom, dakle predsjednik Uprave HEP-a kao privatna osoba može ali ne u ime HEP-a i ne na račun HEP-a ali to je sad pase tema.
Kolega Grbin, izvolite.
Zahvaljujem poštovani g. predsjedniče. Uvaženi kolega Bauk, sloboda govora je najvažnija ali najvažnija točka na kojoj počiva demokratsko društvo. Nažalost u Hrvatskoj je sloboda govora ugrožena i to je činjenica. Ako se ne varam na otoku koji je susjedan, vašem, čovjek je priveden zbog prozivanja predsjednika Vlade. To je potpuno neprihvatljivo. Prije 8 godina HDZ je u ovom Domu kolegi Jovanoviću skinuo imunitet zbog verbalnog delikta zato što se usudio prozvati HDZ zločinačkom organizacijom za što se nota bene i dan danas vodi postupak ali ne zbog Željka Jovanovića nego zbog optužnice USKOK-a za čitav niz kaznenih djela. Danas, nisam mislio da ćemo o ovome raspravljati ali moramo jer sloboda govora [[Upadica predsjednik: Hvala.]] i jamstvo da ćemo u ovom Domu reći [[Upadica predsjednik: Hvala kolega Grbin.]] je temelj naše demokracije. Hvala.
Kolega Bauk, izvolite.
Zahvaljujem. G. predsjedniče, sigurno ćete se složiti da smo sad nakon moje pojedinačne rasprave počeli raspravljati o meritumu. A istup kolege Bačića pokazuje da smo i trebali raspravljati o meritumu a sve je zakuhao Borić kada je spomenuo Sabinu ali sada to nema veze. Dakle ponoviti ću i ponavljati ću, prvo, ubuduće stavljajte ove točke četvrtkom navečer pa neće biti ovakva rasprava. Drugo, dakle sloboda govora u ovom Parlamentu mora biti iznad prava pojedinca na koje se to odnosi a onaj koji je nešto u stanju reći ovdje zato jer ga štiti imunitet a nije to u stanju vani gdje ga ne štiti imunitet, trebamo svi, bez obzira radi li se i o našoj ili o vašoj stranci ili o ovim u sredini nazivati kukavicom. Jer upravo takve stvari ruše dignitet Hrvatskog sabora. Ako netko zloupotrjebljava svoj imunitet koji ima kao zastupnik sljedeći put kada nešto kaže trebao bi biti potpuno irelevantan i svi ga trebamo ignorirati ili ako je shvatio da je u krivu neka se ispriča, pa ok evo ja se sad ispričao. Ali što se tiče, što se tiče slobode govora ona je ipak iznad toga hoćemo li biti uvrijeđeni, oklevetani ili ne. Hvala.
Pojedinačna rasprava, kolega Grmoja, izvolite.
Hvala poštovani predsjedniče, nisam se mislio javljati za raspravu ali mislim da je važno progovoriti posebno nakon ovog istupa kolege Bačića o slobodi govora. Naime, sad činilo mi se smješno ovo što govor kolega Maras da će nas Vlada zatvarati zbog onoga što govorimo, da ćemo trpjeti nekakve sankcije i onda predsjednik kluba HDZ-a praktički, ja bih rekao 3. ili 4. čovjek HDZ-a u državi najavljuje da bi se moglo razmisliti o tome da se ukine saborski imunitet oko slobode izgovorene riječi. Ja naime imam niz građanskih tužbi zbog onoga što sam izrekao ovdje u Hrvatskom saboru ali ja nisam nekakav plašljivac koji govori jedno ovdje u sabornici a izvan sabornice drugačije. Ja sam davao intervjue zbog kojih su mi najavljeni od strane Vladimira Šeksa gorki trenuci. Naime, ustvrdio sam da je Državno sudbeno vijeće izvor korupcije, iza toga stojim ovdje u hrvatskoj sabornici i van sabornice i u svom stanu u Metkoviću i ovdje u stanu u Zagrebu i bilo gdje u Hrvatskoj. Zbog te moje izjave tužen je Jutarnji list, znači jer sam dao intervju, znači ja sam to rekao ne novinar koji me intervjuirao i sud Cambj je tužio Jutarnji list i Jutarnji list je izgubio tu tužbu što je sasvim logično jer je sudac Cambj, znači član Državnog sudbenog vijeća koji odlučuje o sudbini suca koji je odlučivao u tom predmetu. Meni je najavljeno da će svi suci DSV-a dignuti znači tužbe protiv mene, ja to očekujem, tome se veselim iako bih mogao zbog tih tužbi jer je sigurno da ću ih izgubiti ostati bez svega što ima, ali nemam nešto puno, nemam kao kolega Kuščević ili i neki HDZ-ovi zastupnici, ne znam hoće li se moći i suci i naplatiti ali svakako ovo pokazuje kakav je stav HDZ-a oko slobode govora. Sloboda govora je temelj svih sloboda i ako ona bude ugrožena pitanje je možemo li više razgovarati o Hrvatskoj kao demokratskoj državi. Ovo su zabrinjavajuće riječi prvog čovjeka kluba HDZ-a. Nitko od nas ne traži da mi budemo kolega Bačiću zaštićeni, ja sigurno ne bih ovako nastupao u javnosti da se nekoga bojim ili da tražim vašu zaštitu. I sada kada smo već otvorili ovo pitanje sada ću otvoriti još jednu temu zbog koje ću dobiti niz sudskih, niz sudskih tužbi. Dakle, evo ovako, moram to pročitati, mi smo imali slučaj FIMI-MEDIA-e, drage kolege iz HDZ-a. Zadnjih nekoliko mjeseci javljaju mi se ljudi i mole me da upozorim na novu FIMI-MEDIA-u HDZ-a, nisam želio izlaziti u javnost dok nisam dobio potvrde sa više strana ali kako stvari stoje jedna kuća, jedna PR agencija koja se zove Real grupa dobiva niz natječaja. Znači u prosincu pripremaju u lutriji natječaj za dvije godine poslovanje na iznos od 16 milijuna kuna, već se zna da će ga oni dobiti, napravljena dokumentacija. Što se tiče same povijesti, dobili su natječaj od Ministarstva gospodarstva za 8 milijuna 999 tisuća navodno kombinacija Ferenčak Majher, HGK isto bez nabave i rada ide znači i angažira tu tvrtku, Podravka i Croatia airlines također tvrtke koje je Real grupa dobila, a u kojima je javno teško provjeriti podatke o potrošnji, HTZ rade županijske turističke zajednice u velikim iznosima koje ne idu u javnu nabavu preko firme Star digital koje je vlasnik tvrtka istog imena registrirana u Švicarskoj, HEP dobili natječaj zadnjih znači zadnjih nekoliko natječaja također pametno postavljajući natječaje i što je fora, oni znači daju nižu ponudu, dobiju natječaj, ali oni ostali koji se nisu prijavili, znači ne znaju da će biti nastavak samog, samog tog projekta i time oni nadomire to i pitanje izvlače li se tu velike, veliki novci. Dakle, zašto sam ovo sada primijenio ovaj primjer? Da vam pokažem da mi saborski zastupnici g. Bačiću nismo kao obični ljudi jer nas obični ljudi mole koji se boje da upozorimo na određene anomalije u društvu i moj zadatak ako ću i osobno odgovarati da to učinim. Ovo što sam iznio stavljam znači u navodnike, neka se provjeri, ali mi ljudi ovo šalju i upozoravaju me i sada ta Real grupa može mene tužiti zbog toga, ajmo vidjeti koliko je sve natječaja dobila ta Real grupa, koliko u državnim tvrtkama, u turističkim zajednicama, u firmama povezanim, povezanim s državom i to je tu i tko je sa tom tvrtkom povezan, da vam se ne bi dogodila nova Fimi medija, možda je ovo dobro i za vas kao stranku da se prevenira, znači da to ode u jednom smjeru, ispitajte, vidite, e to je zadatak saborskih zastupnika i ne može znači bit ugrožena sloboda govora saborskog zastupnika, dao sam vam jedan primjer da vam pokažem koji je naš zadatak. Hvala.
Idemo sada sa replikama, jeste, kolega Bulj, prije je bio ili je, je je upisani ste, upisani ste, kolega Lacković izvolite.
Zahvaljujem predsjedniče, evo čisto kolegi Grmoji da zna niti DSV kao tijelo, niti članovi DSV-a nisu pokrenuli niti jednu tužbu protiv vas radi naknade štete, niti će je pokrenuti jer su istekli svi rokovi za pokretanje takve tužbe. Slučaj koji ste spomenuli člana DSV-a morate znati da je preduvjet da tužite novine, da tražite ispravak ili ispriku onoga što je nakladnik objavio, znači novine nisu željele objaviti takav ispravak odnosno ispriku i to je bio preduvjet za tužbu. S druge strane, DSV je tražilo također da se objavi demanti ovoga što ste vi naveli, ja neću ulaziti sad u meritum, to nije Jutarnji list želio objaviti, ali nakon sudske presude kojom se je tražilo dakle da se objavi ispravak je ispravak odobren, objavljen i tamo je sve ono što ste vi sad istakli kao izvor korupcije, demantirano. Hvala.
Odgovor, izvolite.
Poštovani kolega Lackoviću, ja ne vidim zašto bi se Jutarnji list ispričavao zbog moje izjave, pa to je isto da premijer Plenković sazove konferenciju za medije, da određene izjave, televizijske kuće i mediji ga prenesu i onda vi tužite te televizijske kuće i tražite njihovu ispriku zbog onoga što je rekao premijer. A nije istina da članovi DSV-a nisu tužili mene, vi ste kao saborski zastupnik, moj kolega i član DSV-a podigli tužbu protiv mene, protiv saborskog zastupnika zbog te izjave, a ja ću je obrazložiti sada kad već hoćete, tko bira i unapređuje suce u RH? DSV. Ako imamo loše stanje sudstva u RH tko je odgovoran? Nije odgovoran predsjednik HS, jedino ako nije kadrovirao u DSV-u, odgovorno je DSV, odgovorno je DSV. Ja stojim iza te svoje izjave.
Hvala vam lijepa. Kolega Bačić, izvolite.
Zahvaljujem g. predsjedniče. Kolega Grmoja, vi ste u potpunoj logičkoj kontradiktornosti, kojoj? Vi ne razumijete da je ovdje u HS apsolutna sloboda govora, ali da je jedno sloboda govora, a drugo je svjesno nekoga vrijeđati i očekivati nakon toga da te rukama ili praksom koja postoji u HS, HS štiti kratko vrijeme dok si tu, a kad izađeš više te taj imunitet ne štiti. Prema tome, ja se zalažem da ono što saborski zastupnik ovdje u HS govori da iza toga stoji i da i da je svjestan da ne laže jer dokle god je zaštićen sloboda govora je u stvari se svodi na uvrede, na klevete, ne znate da je prošlo ovdje kroz ovaj HS puno kolega saborskih zastupnika koji su [[Upadica: Hvala]] čuli uvrede, a onda su ih [[Upadica: Hvala kolega Bačić]] sudovi oslobodili, nitko im se nikad nije ispričao [[Upadica: Hvala]] ima takvih kolega jako puno.
Hvala vam. Izvolite odgovor.
Hvala. Dakle, kolega Bačiću, Jutarnji list je tužen zbog mog intervjua o stanju pravosuđa u RH. Vi znate koliko sam ja napadao Jutarnji list i politiku Jutarnjeg lista i Slobodne Dalmacije, ali ovdje branim medije koji prenose moje riječi i ne mogu biti odgovorni zbog mojih riječi, a ja nisam svjesno lagao jer i vi i ja dobro znate da pravosuđe u RH ne funkcionira, vi znate više jer su vaši kumovi iskadrovirali to pravosuđe, vi znate i više i bolje od mene da pravosuđe ne funkcionira jer ste ga vi na takav način koncipirali, vi ne želite da pravosuđe bude slobodno, da ima slobodne ruke i represivni aparat jer da mi imamo slobodno pravosuđe onda bi mnogi, kolega Bačiću, bili iza rešetaka, a ne bi bili stupovi ove Vlade i ovoga društva.
Idemo na zadnju repliku, kolega Bulj, izvolite.
Hvala lijepo. Kolega Grmoja, sloboda govora je osnovno što treba imati saborski zastupnik i to je taj imunitet dok traje mandat, poslije mandata naravno da postupak ide, to mora biti jasno. I naravno ono osnovno, što je bio pokretač da se ja uključim u politiku, pokretač je bilo niz korupcija primjera Autoprijevoza sinjskoga, preuzimanje od strane Prometa Makarska. I takve stvari koje su bile katastrofalne, problem sinjske Dalmatinke, problem radnica, također rasulo, a najviše što me je natjeralo u politiku i političke vode …/nerazumljivo/… je nikad vraćeni novac koji je bio kroz pozajmicu, koji je bio namijenjen za obranu Cetinskog kraja. Radi se o milijun i po maraka, nikada Cetinskom kraju taj novac nije vraćen. Četiri kaznene sam prijave digao, tu se spominje firma koja je vlasnik Emil Tedeschi, ako je on vratio taj novac neka ga pokaže uplatnicu. Evo, tu je kolega Šipčić iz Trilja on je isto nasljednik te općine. Jeste ikad dobili uplatnicu toga [[Upadica: Hvala.]] novca, koji je uzet od naroda Cetinske krajine za obranu?
Hvala kolega Bulj. Odgovor na repliku izvolite.
Kolega Bulj, ja već dulje vrijeme govorim o tome da se protiv korupcije ne može boriti načelnim pričanjem o borbi protiv korupcije. Svi pričamo o borbi protiv korupcije. Treba korumpirane prozvati imenom i prezimenom, to je i svojevrsna prevencija ono da malo stanu, što je previše je previše jel tako, a Tedeschog nitko ne dira. Ne dira ga s njim je dobar koliko znam ja i Plenković, a s njim je dobar i predsjednički kandidat Zoran Milanović, a novac za oružje nije vratio, koji je uzeo. Znači nije ga vratio i sad, i sad je veliki uspješni poduzetnik i sad će vas vjerojatno tužiti, ali neće vas tužiti jer zna kada bi vas tužio da bi samo potencirao tu priču, a uplatnice nema kao što ste rekli.
Zahvaljujem. Idemo sad na završno obraćanje, Klub zastupnika SDP-a, kolega Maras, izvolite.
Hvala lijepa. Kolegice i kolege, evo nakon ove rasprave koja je na trenutke bila nevjerojatna, znači slušali smo mnoge stvari oko kojih mislim da smo već trebali odavno zauzeti stav i moram priznati da me malo zabrinjava tendencija orbanovskog pristupa koje imaju kolege iz HDZ-a. Znači čuti ovdje od predsjednika Kluba zastupnika HDZ-a da bi on kažnjavao zastupnike u Hrvatskom saboru za diskusije i za ono šta govore je nešto šta nisam vjerovao da ću uopće čuti. I nisam vjerovao da Hrvatska se može uopće vratiti u neka vremena kada u Hrvatskom saboru niste mogli slobodno reći možda što mislite, ali očito da HDZ svrbi kada zastupnici u parlamentu govore o problemima, kada govore o opravdanim zahtjevima ljudi u obrazovnom sustavu i moram priznati da me brine i stanje društva gdje su mediji u stanju biti kažnjeni, kao što je bio slučaj kolege Grmoje za ono što su objavili, a nisu oni izjavili. Moglo bi se desiti da sada i HT dobije tužbu na isti način kao što je dobio Jutarnji list kada je Grmoja davao tamo intervju. Sada je Grmoja pojavio, ponovio iste stvari, a HRT iz je prenijela. Znači moguće je po istom principu da i HRT dobije tužbu zbog toga jer nije istina ovo što je kolega Lacković rekao. Preduvjet za tužbu je da tražiš objavu u mediju da nije istina ono šta je napisano. Znači da gospodin, ne znam kako se zove taj sudac, Kambi, nije tražio da se to objavi u Jutarnjem listu on ne bi mogao tužiti za naknadu štete Jutarnji list. Tako da mi smo u jednoj vrlo opasnoj situaciji, kolegice i kolege u RH, a ta je da očito pravosuđe, jedan dio pravosuđa i vladajuća stranka žele onemogućiti raspravu u Hrvatskom saboru i u javnom prostoru od onih koji su birani da te teme i tu raspravu vode, a mi smo birani da tu raspravu vodimo, mi smo birani da ovdje kažemo da je Hrvatska blokirana zbog samovolje gospodina Plenkovića i neshvaćanja opravdanih zahtjeva ljudi u obrazovnom sustavu, da je Hrvatska blokirana i zbog toga šta je sastavljena Vlada na jedan netransparentan, po meni koruptivan način, a taj je da oni koji su birani da predstavljaju jedan dio birača sada podržavaju svesrdno HDZ i to je koruptivno i netransparentno ponašanje. Tako da gospodine Bačić, niti vi, niti HDZ nećete spriječiti zastupnike u obavljanju njihovog posla, sada vidim da ono što sam rekao, a šta je netko najavio kao HDZ-ov visoki izvor u Jutarnjem listu, da će zastupnici odgovarati zbog podrške štrajku, da to nije bilo slučajno, da je to bilo svjesno izgovoreno kako bi se ljudi uplašili i kako bi orbanovski pokušao HDZ zavladati Hrvatskom. Srećom neće uspjeti u tome zbog toga šta građanima je puna kapa takvog bahatog načina na koji se Hrvatska vodi. I uvjeren sam da će vrlo brzo popustiti i premijer Plenković jer je već trebao prije mjesec dana popustiti učiteljima i učiteljicama da će vrlo brzo ljudi shvatiti da su slijedeće godine izbori i da neće gledati one koji su ih prodali za sitne interese, a takvih je u Hrvatskom saboru nažalost previše. Pojavljuju se ovdje samo petkom, pritisnu glasanje za HDZ-ove prijedloge i ona ih ne vidimo 7 dana. I s te strane što prije to riješimo na parlamentarnim i predsjedničkim izborima bit će bolje za naše građane. Gospodine Bačiću vi i HDZ u tome nećete uspjeti bez obzira što bi kažnjavali ovdje ljude, bez obzira šta bi ih možda i zatvarali. Ali nećemo se dati i raditi ćemo ono za šta su nas građani i Hrvatski sabor birali. Hvala vam lijepo.
Samo sekundu, samo malo, samo malo. Prije nego što dam riječ kolegi Bačiću. Pozivam sad sve zastupnike da se vrate da vidimo na djelu tko je zaštitu prava govora i slobode govore pa vas, zovem sve stranke, sve klubove, zovite svoje članice i članove da se bore za slobodu riječi, slobodu govora pa vas molim sve klubove da dođete natrag, kolega Bačić izvolite.
G. predsjedniče, povrijeđen je članak 236. U ime kluba SDP-a g. Maras je govorio o svemu samo ne o temi zbog kojega je zatražio raspravu. Da kolega Maras, za je zalažem za dignitet saborskog zastupnika da saborski zastupnik govori relevantno o onome što zna i da kada govorimo drugome računa i o sebi a ne da bude od onih zastupnika koji govori o svemu i svačemu zbog toga što sliku svoju ljubi i što govori tisućama puta ovdje a da nema pojma [[Upadica: Hvala vam, hvala, hvala vam.]] o čemu govori i u pravilu je izvan teme. Za takvog se zastupnika ja ne zalažem i takvi zastupnici trebaju odgovarati.
Kolega Bačiću hvala vam, hvala vam lijepa. ... [[Upadica se ne čuje.]] Izvolite kolegice Glavak. ... [[Upadica se ne čuje.]] [[Govornik se ne razumije.]] [[Upadica se ne čuje.]] Ma nemojte. Ajde imamo, ja vas molim, kolegica Glavak je na redu, u ime Kluba zastupnika HDZ-a. To će biti završno njeno obraćanje ne samo u ime kluba nego i kao saborske zastupnice. Evo izvolite kolegice.
Hvala lijepa g. predsjedniče. Teško je nakon kolege Marasa govorit. Kolegice i kolege ja se danas želim oprostiti od vas. Ovime završava moj treći mandat u Hrvatskom saboru. Hvala lijepa svima na suradnji, hvala lijepa kolegama s lijeve strane s kojima sam dobro surađivala, hvala naravno mom HDZ-u, našim glasačima, svim stručnim službama. Od ponedjeljka počinje moj mandat u Europskom parlamentu. Hvala vam svima od srca i zadržite dignitet Hrvatskog sabora, zbog naših građana, zbog ljudi koji nas gledaju, budimo ponosni na našu domovinu i uvijek je nosimo u srcu. Hvala vam lijepa od srca.
Dobro da se netko nije javio za povredu Poslovnika jer se nije kolegica držala teme. Dobro. Idemo sada glasovati. Pa dajem na glasovanje prijedlog zaključka koji glasi: „Zahtjev za davanje odobrenja za pokretanje kaznenog postupka protiv zastupnika Damjana Vucelića po privatnoj tužbi punomoćnika privatnih tužitelja Marina Leke iz Zagreba i Renate Čurić iz Sesveta koja je podnijeta dana 12. studenog 2019. g Općinskom kaznenom sudu u Zagrebu zbog kaznenog djela klevete iz članka 149. stavka 1. i 2. Kaznenog zakona temeljem članka 76. stavka 2. Ustava RH je neosnovano.“. Molim glasujmo. Utvrđujem da je većinom glasova 76. za, 3 suzdržana donesen zaključak kako je predložilo Mandatno-imunitetno povjerenstvo. Hvala. Imamo još slobodni govor pa molim samo kolegice i kolege koji ne žele slušati slobodni govor da napuste sabornicu. Može kolega Tušek vi ste tu pa evo molim vas da samo kao predsjednik Mandatno-imunitetnog povjerenstva podnesete izvješće vezano za zamjenu mandata. Izvolite.
Poštovani predsjedniče Hrvatskog sabora, kolegice i kolege. Mandatno-imunitetno povjerenstvo Hrvatskog sabora razmotrilo je na 54. sjednici održanoj 10. prosinca 2019. godine pisanu obavijest zastupnice Sunčane Glavak upućenu predsjedniku Hrvatskog sabora aktom dana 20. studenog 2019. godine da joj 1. prosinca 2019. godine počinje teći mandat zastupnice u Europskom parlamentu s obzirom da je Dubravka Šuica izabrana za potpredsjednicu Europske komisije te da joj zbog nespojivosti dužnosti prestaje zastupnički mandat u Hrvatskom saboru. Člankom 10. stavkom 2. i 3. Zakona o izboru članova u Europski parlament iz RH propisano je da zastupniku u Hrvatskom saboru prestaje zastupnički mandat danom početka mandata u Europskom parlamentu. Povjerenstvo je utvrdilo da je Sunčana Glavak započela obnašati zastupničku dužnost dana 25. svibnja 2018. godine kao zamjenica zastupnika Darka Horvata. HDZ temeljem Članka 42. stavka 2. Zakona o izborima zastupnika u Hrvatski sabor odredila je Dražena Srpaka kao zamjenika zastupnika Darka Horvata izabranog u 3. izbornoj jedinici na listi HDZ-a. Slijedom navedenog, Mandatno-imunitetno povjerenstvo utvrdilo je da su ispunjeni uvjeti za prestanak zastupničkog mandata Sunčani Glavak kao i uvjeti za početak obnašanja zastupničke dužnosti zamjenika zastupnika Dražena Srpka. Mandatno-imunitetno povjerenstvo temeljem Članka 10. stavka 2. i 3. Zakona o izborima članova u Europski parlament iz RH i Članka 42. stavka 1. i stavka 2. Zakona o izboru zastupnika u Hrvatski sabor jednoglasno, sa 6 glasova za predlaže Hrvatskom saboru donošenje odluke o prestanku zastupničkog mandata zastupnice i početku obnašanja zastupničke dužnosti zamjenika zastupnika. Dana 1. prosinca 2019. godine prestaje zastupnički mandat zastupnici Sunčani Glavak. Temeljem Članka 9. stavka 2. Poslovnika Hrvatskog sabora zastupničku dužnost zamjenika zastupnika započet će obnašati Dražen Srpak na dan kada sabor odlukom utvrdi zakonske pretpostavke za primjenu instituta zamjenjivanja. Hvala vam lijepa.
Otvaram raspravu. Zaključujem raspravu. Pa bismo trebali glasovati, tako je, potvrditi ovu odluku. Ja vas molim samo da se svi uključite jer smo tu negdje pa bilo bi samo korektno prema kolegi. Evo molim vas samo da svi onda se uključite pa da glasujete. Jeste se svi uključili? Ajde jel možete samo nekoga od kolega još pozvati da, došao je kolega Srpak, tako da mu, dvoje još fali. Jel ima nekog od naših? Ništa, nažalost 74 nas je, fali dva zastupnika. Evo ajde odite još kolega Varda, a jel tu kolega Maras? Da dam na glasovanje da li da ga ovaj primimo natrag? Evo, ide, ide još jedan zastupnik, će bit to. Grozdana uključite se. Dobro, možete proglasiti, možeš, možeš. Evo utvrđujem da smo jednoglasno sa 76 glasova potvrdili izvješće kolege Tušeka, tako da molim sada kolegu Srpaka da nam se pridruži kako bi prisegnuo. U Članku 7. Poslovnika utvrđeno je da predsjedatelj pročita tekst prisege, a nakon toga poimenično proziva zastupnike. Zastupnik kad je prozvan ustaje i izgovara „prisežem“. Tekst prisege glasi: „Prisežem svojom čašću da ću dužnost zastupnika u Hrvatskom saboru obnašati savjesno i odgovorno i da ću se u svom radu držati Ustava i zakona i poštovati pravni poredak te da ću se zauzimati za svekoliki napredak RH.“ Zastupnik Dražen Srpak.
Prisežem.
Hvala vam lijepa i čestitam kolegi Srpaku, dobro došli. [[Pljesak.]] Sada je na redu Klub zastupnika GLAS-a i poštovana kolegica Anka Mrak-Taritaš. Izvolite.